
Implementacion di rooster nobo pa integracion di scolnan anochi 



ORANJESTAD - E proceso di in- 
tegracion di avond Havo, avond 
Mavo y avond VWO ta cla. E lo 
drenta na vigor pa e aña escolar 
nobo pa scolnan di anochi cu lo 
cuminsa dia 3 di september awor. 
Mientras cu diahuebs awor pa 7or 
di anochi, lo tin un reunion cu e 
docentenan na sede di SIMAR pa 
splica nan mas riba e integracion 
di scolnan di anochi y rooster 
nobo. 

Chando Pietersz hunto cu Ruben 
Werleman, a keda apunta door di 
Stichting Avond Onderwijs Aruba 
(SAA) pa guia y coordina e proceso 
aki bou aprobacion di minister di 
Enseñansa, Rudy Lampe. Sr. Pietersz 
a declara na Bon Dia Aruba cu den e 
proceso di integracion di e tres scol 
di anochi aki, lo wordo introduci un 
rooster nobo. 

E rooster aki di un banda lo reduci e 
cantidad di docente cu generalmente 
tabata wordo contrata pa traha den 
scol di anochi. Pero di otro banda, e lo 
permiti mas eficiencia y eficacia riba 
maneho di scolnan di anochi. Ademas 
den e proceso nobo aki, nan a bin cu 
un screening basta riguroso pa selecta 
e docentenan. E screening aki ta basa 
ariba e docente su preparacion. 

E1 a aclaria cu tur docente cu SAA ta 
haci uzo di nan servicio, ta un do- 
cente cu ta haya oranan extra. Niun 
docente tin un trabou completo cerca 


nan sino part-time, kiermen gener- 
almente nan ta traha den otro scol y 
nan ta haci uzo di nan servicio como 
docente pa un par di ora anochi pa 
duna les. “No mester bay den e direc- 
cion cu docente a perde trabou”, sr. 
Pietersz a bisa. 

SAA 

Sr. Pietersz a declara cu lo tin un 
bestuur cu ta maneha e tres scolnan 
den un stichting cu ta existente caba. 
Ta trata di Stichting Avond Onder- 
wijs Aruba (SAA) cu pa 49 aña ta- 
bata maneha avond Havo. E1 a splica 
cu debi na e bon resultado den nan 
maneho, a wordo scogi pa SAA pa asi- 
na yuda den integracion di e tres tipo 
di scol di anochi. 

E proceso di integracion aki ta conta 
cu aprobacion di minister Lampe. 
Awor nan a cuminsa traha den e re- 
alisacion di e plannan. Pa atende cu e 
situacion di e docente den e proceso 
di integracion aki, nan a fiha cuanto 
docente nan tabatin mester. Tambe 
nan a tene cuenta cu e capacidad di 
cada docente; y tambe con nan lo por 
haci miho uzo di e profesionalismo di 
e docentenan. 

Segun sr. Pietersz, nan punto di salida 
ta cu nan no kier laga niun docente 
sin trabou. Pero si nan tin cu tene 
cuenta cu e sistematica cu nan a traha 
e rooster -cu el a cualifica di un tiki 
mas eficiente y eficaz cu den pasado- 
ta demanda esaki. 


Nan a parti e aña escolar den dife- 
rente seccion. Nan ta bay for di 40 si- 
man di un aña, y nan ta purba di com- 
promete e docente riba: kico e ta bay 
trata den cada siman. Asina e alumno 
por traha delanta riba nan tarea y exa- 
men. Nan lo kier haci’e di un manera 
digital, ya cu esaki lo yuda e control di 
e docente enormemente; y lo brinda 
facilidad na e alumno tambe. Ta asina 
cu ora e docente ta caba cu e materia 
di e dia ey, e mester duna di conoce 
den e sistema digital, si el a logra su 
meta si of no. Si e docente no a logr’e, 
e mester duna un splicacion con e lo 
remedia pa logr’e. Esaki ta duna un 
bista cla na esun cu ta maneha scol 
diariamente, con e lesnan ta bayendo. 

Rooster nobo y docentenan 

E rooster nobo cu nan a bin cun’e a 
conduci cu nan mester menos do- 
cente, alrededor di 25 pa 30 docente 
menos pa atende cu e alumnonan di 
e avond Havo, avond Mavo y avond 
VWO. 

Di e total di docentenan cu a apela 
cerca SAA pa nan wordo contrata pa 
e aña escolar nobo, nan a cumpli cu e 
90% di e peticion aki. Segun sr. Piet- 
ersz, nan tarea no tabata esun di baha 
gasto di gobierno. “Esey no ta loke 
minister a duna nos como tarea”, el a 
bisa na e matutino aki. 

Loke nan a palabra cu minister Lampe 
tabata cu unabes cu nan a tuma e en- 


cargo di integra, tanto mavo, havo y 
vwo di anochi, nan kier mira pa di- 
lanti y no den pasado. Tampoco el a 
laga sa cu nan no tin bista riba aspec- 
to fmanciero. Nan meta ta con nan 
por mehora e calidad di enseñansa. 
Logicamente -e ta reconoce- cu cada 
maneho di scol bo mester tene cuenta 
cu ta trata di placa di pueblo. E ta haya 
cu esey ta nifica cu caminda bo por 
haci e proceso mas eficiente y eficaz 
dunando calidad, esey mester ta e 
meta. 

Inscripcion 

Actualmente nan ta den e proceso di 
evalua si nan mester amplia e canti- 
dad di klasnan, mirando un cantidad 
di alumno cu a inscribi na ultimo ora. 
Ta asina cu den e prome ronda un 
cantidad di 560 alumno a inscribi. A 
base di esey nan a cuminsa traha den e 
formacion di e klasnan pa asina hinca 
un rooster den otro. 

Pero nan a premira cu tabatin ciu- 
dadano cu no a inscribi; y nan a dicidi 
pa bin cu otro ronda di inscripcion cu 
a produci 130 alumno adicional. Sr. 
Pietersz a bisa cu e cantidad ultimo cu 
a inscribi a pone nan den un dilema 
grandi, ya cu e rooster ta cla caba. 

Nan a laga den cada klas espacio pa un 
5 pa 6 alumno, pero nan no a premira 
un volumen grandi extra. Sr. Pietersz 
a laga sa cu nan ta trahando duro pa 
purba di aloca tur e 130 alumno aki, 
pero ‘caminda por.’ Nan mester tene 
cuenta cu limitacion pa ehempel di 
banki, stoel, docente, etc.. “E meta di 
nos esfuerso ta di no laga niun alum- 
no sin scol”, e di. Pero esaki sigur lo 
tuma un poco di tempo pa logra ubica 
nan di un manera positivo. 

Esaki ta nifica cu eventualmente nan 
lo bolbe bay cerca e docente cu a 
apela -y cu nan no a cay den e 90% 
cu a keda selecta- pa wak con nan 
lo por hinca nan ainda den e rooster. 
Pero esaki mester tuma luga teniendo 
cuenta cu e docente su preparacion. 
E no ta descarta cu talbes den futuro, 
mas ciudadano lo haci uzo di nan ser- 
vicio di scol di anochi, y esaki lo de- 
manda mas docente. 

Di un banda sr. Pietersz a laga sa cu 
nan ta Tamenta’ cu no por uza tur 
persona cu a solicita. Pero nan ta kere 
cu mester wordo brinda un enseñansa 
di calidad. Esey tin di haber con e do- 
cente mes ta prepara. E1 a bisa cu den 
e proceso di contrata un docente, nan 
ta duna preferencia na esunnan cu ta 
forma di un manera debido, cu nan 
por cay bek den nan profesionalismo. 

Den henter e proceso aki nan ta mira 
cu e retonan mas grandi ta esun di 
trece structura den maneho di scol. 
Pero tambe disciplina pa cu e docente 
y pa cu e alumno. Y e di tres, mester 
crea un ambiente di harmonia unda 
docente y alumno por traha positi- 
vamente den direccion di e mesun 
meta. 

‘Bijstand ta algo temporario, no un solucion pa largo plazo’ 


ORANJESTAD - Actualmente 
tin hendenan cu tin aña largo riba 
bijstand. Esaki nunca tabata e in- 
tencion di bijstand. E tabata mas 
bien cu ayudo temporario pa un 
hende cu ta desemplea. Pa es mo- 
tibo a cuminsa cu un control mas 
stricto riba esaki como tambe un 
sistema pa emplea hende cu por 
traha bek. 

December pasa, a cuminsa cu un 
proyecto piloto pa re integra hende 
den forsa laboral den comunidad. 
E proyecto piloto aki, cu tabata den 
colaboracion cu departamento di la- 
bor y mas instancia - a duna resulta- 
donan. Mirando cu el a carga entre 7 
pa 17 hende, di cual cinco a cay afo 
y a dicidi di no sigui, tres a haya tra- 
bou y shete ainda ta bou guia. Ainda 
si, ta trahando riba e sistema di ‘cross 
check’ pa asina sigura cu nan ta bay 


Departamento Pa Labor y wordo in- 
scribi como un hende cu ta buscando 
un trabao. Hende cu ta tuma bijstand, 
ta wordo gescreen si di berdad nan 
por of no por traha, despues di eynan 
nan ta wordo inscribi na DPL y nan ta 
atende cu esaki. 

Proyecto mama hoben 

Esunnan cu ta encarga cu e proyecto 
ta subraya cu ta augustus aworaki, lo 
cuminsa cu e mesun proyecto atrobe, 
pero destina specialmente pa mama 
hoben. Aki kier tuma un total di 30 
mama hoben cu tin minimo dos yiu 
y duna nan e sosten cu nan mester 
pa por sea sigui scol of haya un bon 
trabao. Minister Glenbert Croes ta 
specifica cu e idea ta cu nan ta wor- 
do ekipa ‘no pa djis haya un trabao’, 
pero un bon trabao cu por garantisa 
nan propio bienestar y esun di nan 
yiunan. 



Ta boga mayornan pa cumpli cu rekisitonan pa asina por haya ayudo 


ORANJESTAD - E begrotingplan pa inicia 
e aanpak pa locual ta trata e crisis social na 
Aruba, a wordo aproba den parlamento. Cu 
esaki a cuminsa pone man na obra pa e placa 
por yega su destinacion. Esaki minister di 
asuntonan social, esta Glenbert Croes a duna 
di conoce durante un conferencia di prensa. 

Hunto cu directiva di Sociale Zaken, e minister a 
duna di conoce cu fondonan a wordo poni disponi- 
bel pa mayornan cu tin e dificil, por haya un sosten 
pa muchanan por bay scol. Prome cu augustus a 
entrega formularionan na tur scol y ta boga pa may- 
ornan cu mester di yudansa cu pago busca esaki. 
Segun e minister, tin mas cu 1000 mucha cu ta bin 
na remarca pa e ayudo mas sinembargo un 170 ney 
so lo a cumpli cu e rekisitonan pa ricibi e placa. 

E ayudo aki ta disponibel pa tur hen- 
de entre 4 pa 24 aña cu ta bayendo scol. 
Directiva di Sociale Zaken ta subraya cu ta impor- 
tante pa tur hende entrega e documentonan nece- 
sario na Sociale Zaken prome cu diabierna pa asina 



por evita cu nan ta perde e ayudo. 

Rekisito 

Actualmente tin 120 florin disponibel pa mucha, pa 
paga schoolgeld. Esaki ta wordo paga directamente 
na scol, tambe ta conta cu un uitkering di 250 florin 
pa mucha cu un maximo di 800 florin pa famia. 
Sinembargo, esunnan cu no ta yena nan formulari- 
onan bon y prome cu diabierna, por core riesgo di 
no haya esaki hunto cu bijstand dia 8 di september. 
E minister a subraya cu ta pone un presion positivo 
riba e mayornan cu tin mester yudansa, pa asina e 
muchanan no wordo perhudica y haya nan manera 
pa bay scol. Despues di fecha stipula, e uitkering no 
lo wordo duna mas. 

Crisis social 

Manera taconoci, e situacion fmanciero riba e isla 
no taesunmasmihona e momentonanaki. Cual 
tahacicuhopifamiata pasando den momentonandi- 
ficil. Ta pa es motiboministerta boga pahaciuzo di e 
ayudo disponibelpa medio di cumplicurekisitonan. 


‘Fundacion nobo pa genera fondo pa deporte’ 



ORANJESTAD - Den conferen- 
cia di prensa, minister Dangui 
Oduber (MEP) a menciona to- 
cante e caso di lotto pa deporte cu 
gobierno. “Ta spera cu den luna 
di november lo tin un sentencia 
di hues.” 

Segun e mandatario, a pidi directiva y 
miembro di supervision pa sede nan 
asiento. E ta bisa cu e personanan ta 
wordo paga un 600mil pa aña cu ta 
cobra cu e salario aki bisando cu tin 
deporte secuestra un cartel cu nan ta 
kere a bira doño di deporte. 

Segun e minister no por ‘haci uzo 
di stadion’ cu ta wordo maneha pa 
e fundacion di Lotto pa deporte. “E 
director mes ta haci uzo di su mesun 
compania pa duna servicio na lotto, pa 
asina e mes por cobra lotto, e mes ta 
duna check pa su mes, e mes ta firma, 


bay banco cobre”,segun e minister. 

Minister Oduber ta bisa cu kier yega 
na un solucion pa e situacion cu tin 
na lotto pa deporte. E ta bisa cu a 
purba yega un solucion cu ‘Canadian 
Bank Note’. “Sr. Wernet a lanta placa 
sin conocemento di con e ta bay uza 
e placa, sin avisa pakico e placa lo bay 
wordo uza.” E ta agrega tambe cu 
miembro di e hunta di supervision 
mester a ‘controla e maneho di di- 
rector’, pero tampoco a wordo haci. 
Fundacion nobo cu To competi’ cu 
Canadian Bank Note y Lotto pa de- 
porte, asina e mandatario a bisa. 

“E placa no ta bayendo pa deporte. 
E meta di e fundacion nobo lo ta pa 
genera fondo pa construi facilidad 
deportivo nobo y mantencion di fac- 
ilidad existente. Asina deporte ta haya 
su fair share.” 

ARUBIG registracion pa studiante di medicina 



ORANJESTAD - Minister 
Dangui Oduber (MEP), a 
bisa cu lo trece solucion 
pa tur studiante di Aruba 
cu a ta bay of lo bay studia 
medicina den region. 

E mandatario ta bisa cu pa 
varios aña e studiantenan 
ta yega Aruba y ‘nada no a 
wordo haci’ pa asina nan por 
ta registra. E ta remarca cu e 
‘proceso ta na caminda’ pa 
asina presenta un solucion 
concreto pa e studiantenan 
nan aki. 

“Na comienso di aña a bin 
cu un comision pa asina por 
a yega na un solucion. Tur 


hende mester a bay di acu- 
erdo den e mundo medico. E 
comision ta consisti di AZV, 
IMSAN, Hopital, asociacion 
di dokternan di cas, asocia- 
cion di specialista, departa- 
mento di enseñanza, depar- 
tamento di salud publico y 
departamento di inspeccion”, 
segun minister Oduber. 

Den e ultimo lunanan, min- 
ister ta bisa cu e opcion a pre- 
senta y a ser discuti pa asina 
por a yega na solucion pa e 
studiantenan cu ta studia me- 
dicina den region. “Ainda nan 
ta mara na e BIG, cu ta e reg- 
istracion di Hulanda.” 


E mandatario a bisa cu a pre- 
senta e concepto final. “Awo 
ta bay brinda e oportunidad 
pa tur studiante den region, 
sea acredita pa diferente or- 
ganonan, institutonan di 
acreditacion. Na momento 
cu e studiante drenta den 
registro acredita di BIG na 
Hulanda e por por a haci uzo 
di organonan di acreditacion 
di Costa Rica, Colombia y di 
Merca.” 

Na momento cu un Univer- 
sidad ta acredita na un di e 
paisnan cu e minister a men- 
ciona, e ta bisa cu ta trata di 
specialisacion di medico, e 
studiante ta wordo acepta na 


e registro di Aruba. “Aruba lo 
bay tin su propio registro, nos 
tin pensa di yama esaki ARU- 
BIG, casi similar na Big.” 

Segun minister ta bay bin cu 
instituto di calidad. “Cada aña 
mester haci curso pa mantene 
e nivel ta importante. No ta 
cuestion cu manera e regis- 
tracion di ARUBIG drenta 
na vigor tur hende mag di bin 
traha na Aruba.” 

“E preocupacion di special- 
ista y dokternan di cas ta cu 
e nivel di calidad di cuido, 
p’esey mester ta garantisa cu 
na momento cu nos ta brinda 
e oportunidad y mas opcion 
pa studiantenan den region. 
E importancia cu nos ta man- 
tene e nivel di cuido cu nos 
ta ofrece e momento aki. E 
siguiente paso ta na nivel 
gubernamental. Pa e paisnan 
manera Costa Rica, Colom- 
bia y Merca por brinda cupo 
specialisacion pa e studian- 
tenan. Unabes cu nan brinda 
e cupo di specialisacion, e 
studiante ta wordo acredita y 
e ta keda registra den e regis- 
tro di Aruba.” 

E mandatario a bisa cu e ta 
contento di por a logra esaki, 
paso e ta un ‘punto positivo 
pa tur e studiantenan’ cu a 
studia medicina of speciali- 
sacion den region of esunnan 
cu ta bayendo pa bay studia 
medicina. 

“ARUBIG lo drenta na vigor. 
E ta den fase di fmalisacion. 
Nos kier anuncia cu a yega 
na un consensus den e field. 
Decision cu mester a informa 
cu tur e departamentonan pa 


asina yega na e meta final. 
Nos ta trahando den detaye 
final. Dentro di 2 - 3 luna lo 
bira un realidad.” 

Segun e mandatario hopi stu- 
diante cu a studia den region 
ta na Aruba y nan tin nan 
medico basico y cu esaki ta 
brinda opcion pa bay speciali- 
sa, y no mester bay Hulanda. 
“Nan por bay sea e paisnan 
menciona y mester studia den 
universidad cu ta acredita den 
e organonan di acreditacion. 
Mester por duna e guia nece- 
sario na e studiantenan aki no 
haya nan mes den confusion 
of problema pa cu e registra- 
cion. E mester ta un Univers- 
idad acredita, pa asina por bin 
bek pa yuda. Stimula medico 
basico pa sigui specialisa”, e 
mandatario a bisa. 

Bon Dia Aruba a puntra min- 
ister Oduber si tin posibili- 
dad den futuro pa por amplia, 
pa asina otro studiantenan di 
Aruba cu ta studia medicina 
na otro paisnan den region 
-manera Argentina- tambe 
por bin bek asina por traha. 

“E momento aki a scoge pa 
tres pais, mirando cu mayoria 
di e studiantenan den region 
a studia na e paisnan, pero ta 
considera pa den futuro, am- 
plia esaki. Nos no kier a cum- 
insa cu tur otro pais, paso ta 
algo nobo y mester experien- 
cia con e ta bay prome, pero 
den futuro por amplia e op- 
cionnan pa otro pais den Lati- 
na America of otro pais, unda 
cu un studiante simplemente 
kier studia medicina”, e min- 
ister a fmalisa. 

Editorial 

Aruba e unico isla cu... 

‘Boutique hotel’ di mil camber... 


Ta basta aña pasa caba cu nos tabata sospecha 
cu nos gobernantenan, di tur color y bandera, 
tabata hibando nos den un situacion indesea 
cu un cantidad astronomico di camber di ho- 
tel. Esaki lo a pone un presion grandi riba nos 
infrastructura fisico y socioeconomico. E re- 
accion, specialmente den tempo di eleccion, 
tabata pa calma nos preocupacion bisando cu 
esey no ta bay pasa. Cada biaha cu e antecesor 
durante su mandato olimpicamente a lubida 
e intencion di hiba un maneho cauteloso, nos 
ta haya e contrincante haci promesa cu ‘nos 
si ta bay trankil cu e cos aki, no preocupa’. Ta 
resulta cu ta miho nos a bira mas preocupa 
ora nos tende e palabranan suavisante aki, 
cu no a cuadra cu e cifranan cu a bira conoci 
despues. 

Den e cuento di despreocupacion cu nos a 
haya di tende tabatin un termino clave, cu ta- 
bata yama ‘boutique hotels’. Consciente di e 
problema di e yegada di hotel grandi di cente- 
nares di camber pareu, a surgi e idea y e nece- 
sidad di otro tipo di acomodacion, tambe pa 
duna contesta na un demanda diferente for di 
e mercado consumidor. Hasta un profesional 
hopi cerca di e anterior ministro presidente 
entre 2001 y 2009, a doctora riba un investig- 
acion di sector turistico, aunke su labor nun- 
ca a haya e atencion cu e tabata merece. Kisas 
pasobra e no tabata conveni su superiornan 
politico? En todo caso, su tesis tabata duna 
un bista convincente riba e necesidad di cam- 
bia e paradigmanan di desaroyo economico y 
turistico na Aruba. Pero naturalmente tabatin 
hopi otro cu a opina mescos riba e asunto aki. 
Nos por practicamente yena e resto di e edi- 
torial aki cu tur esunnan cu a adverti contra 
e caminda cu den practica nos ta siguiendo 
keto bay, y pakico? Pasobra a pesar di tur e 
promesanan di cambio di maneho, e berdad 
amargo ta cu, di e manera mas trankil nos ta 
haya tende atrobe, cu e proximo desaroyo cu 
nos ta bay tin ta proyecto di hotel grandi, di 
900, di mil camber... atrobe!Naturalmente cu 
den e caso aki ta facil pa bisa cu ta e otronan 
a causa e situacion a actual, pero tin algo mas 
sucediendo. . 

Pakico actualmente ta acepta e Tealidad 
nobo cu ta impone su mes’ di e manera facil 
aki?Esey ta algo cu nos no lo haya tende facil- 
mente, ni di banda di gobierno ni di banda 
di e actual oposicion, cu tin den su filanan 
e responsabel directo pa e chasco actual di 
emision di permiso pa hotel pa loco. Nos ta 
referi aki na e realidad nobo, cu e fluho gran- 
di di trahado di exterior cu e ampliacion di e 


acomodacion hotelero cu varios mil camber 
lo ocasiona. Di mes esaki lo tin e efectonan 
predecibel riba nos infrastructura, pero tin 
algo mas: e efecto fmanciero positivo riba 
caha di gobierno, y riba e fondonan social y 
medico. Claro cu esaki ta mira di un punto di 
bista c cortoplacista’ manera nos bisiñanan La- 
tino ta yam’e. Miles di trahado di exterior ta 
contribui na e fondonan, y no tiki placa. Un 
calculacion preliminar. Ta conoci cu pa cada 
camber di hotel tin mester di un promedio 
di 2,2 empleado. Cuatro mil camber ta trece 
nos cerca di 10.000 cupo di trabao, pa cual 
nos por suministra un minimo di empleado 
local so; e resto, e parti mas grandi, lo mester 
bin di exterior. 

E trahadonan extra aki lo tin un impacto 
considerabel riba entrada di gobierno. Awor 
aki por ehemplo, gobierno ta cobrando un 
suma di alrededor di Afl. 260 miyon pa 
aña na loonbelasting. Esaki cu un poco mas 
di 50.000 persona cu ta contribui trahando. 
Aunke averahe di salario lo no ta asina halto, 
por spera un aumento di loonbelasting di mas 
o menos 20% di 10.000 trahado extra. E efecto 
riba prima di AZVy AOV tambe ta den e pro- 
porcion aki. Ehemplo? AZV na 2017 tabatin 
casi Afl. 240 miyon di entrada di prima. Un 
aumento di 20% lo significa por lo menos Afl. 
45 miyon pa aña. E storia pa loke ta SVb ta 
mas o menos similar. Esaki ta un cuento ‘too 
good to be true’? Bon, esaki ta solamente e 
‘bentaha’ cu nan no ta conta nos. Y que hubo 
di e multiple desbentahanan anto? 

Historia laboral di Aruba ta conta nos un 
realidad cu talbes nos no gusta tende. Por 
ehemplo, desde apertura di Marriott na 1995 
te 10 aña despues, practicamente sector ho- 
telero no a crece den cantidad di camber di 
hotel. Sinembargo, Aruba a conoce un crece- 
mento di como 10.000 cupo di trabao... pafo 
di e sector hotelero! Asina grandi e efecto di 
e aumento di escala di henter e economia y 
infrastructura tabata. Y pa colmo a realisa e 
crecemento aki den e categorianan di salario 
menos bon paga. 

Nos ta bay ripiti henter e scenario ey atrobe? 
Nos por pusha e problema demografico 
atrobe pa futuro?Ta parce nos cu silencio- 
samente esey ta e escogencia strategico cu a 
haci, sin bisa nos... Algun dia e trahadonan 
nobo ey tambe ta bira di edad y mester cum- 
insa cobra AOV.. parcial. Unda e debate a 
keda? 

Brasil: Lula da Silva ainda lider den encuesta 



(Infobae/JornaldoBrasil) 
- Si eleccion presidencial 
na Brasil lo ta awe, Lula da 
Silva lo a gana facilmente 
e prome buelta di elecci- 
on, aunke e tambe ta leu di 
e ‘rnita plus un voto’ cu un 
candidato mester pa keda 
eligi presidente. Loke ta 
haci practicamente in- 
evitabel e segundo buelta. 
Den e ultimo encuestanan 
di Datafolha y XP Presi- 
dential poll, sr. Da Silva ta 
faborito, pero e escenario 
ta di total incertidumbre. 
Tin mas votado cu ainda 
ta indeciso pa cu nan es- 


cogencia den eleccion, cu 
e grupo cu ta faborece sr. 
Da Silva (39%). 


Ademas, Tribunal Superior 
Electoral mester dicidi ai- 
nda si ta permiti sr. Da Silva 


pa participa, aunke e ta den 
prizon pa cumpli 12 aña y un 
luna di castigo. Un ley cu sr. 
Da Silva mes a promove tem- 
po cu e tabata presidente, pa 
persona cu un condena de- 
fmitivo no por participa den 
eleccion, awor ta na e centro 
di debate na Brasil. E tribunal 
electoral a ricibi 16 obhecion 
contra e candidatura di e lider 
di Partido di Trabao (PT) y 
tin te dia 17 di september pa 
un veredicto final. Mientras 
tanto, na segundo luga ta e 
diputado di ultraderecha Jair 
Bolsonaro (Partido Social 
Liberal) cu 19% di intencion 


di voto, pero leu di su princi- 
pal competido. 

E agencianan encuestado ta 
obliga di puntra pa un esce- 
nario cu sr. Da Silva como 
candidato y otro sin dje. Mas 
abao di Bolsonaro tin un 
gran diferencia di intencion 
di voto entre un man yen di 
candidato cu actualmente no 
ta logra tanto apoyo, pero ta 
purba saca probecho di haya 
voto di PT si finalmente sr. 
Da Silva ta keda for di e com- 
petencia. E prome buelta 
electoral lo ta dia 7 di october 
y e segundo buelta, si ta nec- 
esario, lo ta dia 28 di october. 


Mexico: Lopez Obrador lo mantene ehercito y marina contra narcotrafico 


(Infobae/Notimex) - Pres- 
idente eligi di Mexico, 
Andres Manuel Lopez 
Obrador, a señala cu en 
todo caso den comienso di 
su gobierno, lo mantene 
ehercito y marina den e lu- 
cha contra e narcotrafico, 
pa motibo di falta di cu- 
erpo di siguridad capacita 
pa asumi e funcionnan y 
garantisa siguridad inte- 
rior. 

Sr, Lopez Obrador a sigura 
cu pa manda nan di regreso 
pa nan cuartel lo ta un opcion 
iresponsabel, mientras no tin 



un opcion miho. 

“Mi kier ta claro, sincero: si 
nos no por conta cu ehercito 
y marina, nos no lo por im- 
plementa e plan di siguridad,” 
el a bisa na un conferencia di 
prensa despues di un reunion 
cu ministro di Marina. “Den 
e actual circunstancia no lo 
por keda sin uza ehercito y 
marina pa atende e problema 
di insiguridad y violencia. 
Polis federal no ta prepara pa 
substitui loke e militarnan y 
marina ta haci.” 

Na 2006, cu e comienso di e 
guera contra narcotrafico, e 


presidente na e momento ey 
na Mexico, Felipe Calderon, 
a dicidi reforsa e tareanan pa 
combati e cartelnan di droga, 
destinando elementonan di 
ehercito na e funcionnan aki. 
E tareanan a ser reforsa na 
2009 cu marina. 

E strategia a ser cuestiona pa 
abuso nan cometi contra so- 
ciedad civil di parti di forsa 
nan di estado, sinembargo 
sr. Lopez Obrador a sigura 
cu durante su gobierno, cu 
ta inicia dia 1 di december, 
lo bay cuida pa derecho hu- 
mano no wordo viola. 


Nicaragua: Persecucion sistematico contra lidernan hubenil 


(LaPrensa) - un persecu- 
cion sin discriminacion 
di parti di gobierno du- 
rante ultimo dianan con- 
tra e lidernan hoben di e 
protestanan na Nicara- 
gua, ta parce di ta dirigi 
na intimida e poblacion 
pa evita mas demostra- 
cion, asina defensornan di 
derecho humano y miem- 
bronan di Alianza Civica 
y Alianza Universitaria 
a denuncia diadomingo 
pasa. 

Den dos dia a detene como 
cincuenta persona, segun e 


agrupacion Iniciativa Nica- 
raguense de Defensoras, cu 
a emiti un alerta. E iniciativa 
ta declara cu aunke un parti 
di e personanan deteni a keda 
liber despues, mita di e de- 
tencionnan ta vincula cu e 
agrupacion di studiante Co- 
ordinadora Universitaria por 
la Democracia y la Justicia 
(CUDJ). 

E Comision Permanente di 
Derecho Humano (CPDH) 
tin registra 12 lider di stu- 
diante deteni, mientras e 
organisacion Centro Nica- 
raguense di Derecho Huma- 



no (Cenidh) tin otro cantidad rector di universidad, Carlos 
similar registra. Tunnermann, vocero di e 

E conoci ex- minister y ex- movemento opositor Alian- 


za Civica, ta considera cu 
TSLN (Frente Sandinista) 
kier ta doño absoluto di caya’. 
Y pa logra esaki ta importante 
pa nan suta e movemento di 
studiante cu tin e respet di 
e poblacion, pasobra nan ta 
dilanti den e lucha contra e 
regimen aki. 

“Tin un caceria dirigi cu 
nomber y fam contra e lider- 
nan (...) nan ta pretende di 
desarticula e liderazgo ey y 
purba na evita mas protesta 
di ciudadano,” e secretario 
ehecutivo di CPDH, Marcos 
Carmona, ta opina. 


Colombia: Consulta Anti-corupcion no a haya e votonan suficiente 


(Reuters/EFE) - Gobi- 
erno di Colombia no a 
logra diadomingo pasa 
haya e apoyo pa aproba 
shete medida pa combati 
corupcion, den un consul- 
ta popular cu tabata purba 
di baha e salarionan di e 
congresistanan, establece 
un limite di 12 aña pa e 


posicion di eleccion popu- 
lar y fortalece e castigo pa 
persona deshonesto. 

E consulta no a yega na e can- 
tidad di voto cu tabata mester 
pa por keda aproba. Di acu- 
erdo cu e legislacion, ta rekeri 
un participacion di un tercera 
parti di e censo electoral di 
36,4 miyon di persona, loke 


ta 12,1 miyon voto. 
“Desafortunadamente no a 
alcansa e cantidad di voto cu 
e ley ta stipula,” presidente 
Ivan Duque a bisa den un 
cadena nacional di radio y 
television.Corupcion ta costa 
e pais e cantidad di 50 triyon 
peso (alrededor di 17.000 
miyon dollar) pa aña, loke ta 


ekivalente na 5,3 % di e Pro- 
ducto Interno Bruto (PIB), 
segun Contraloria General. 
Aunke e Colombianonan ta 
keha di e corupcion y di nan 
dirigentenan politico, nan no 
a acudi pa respalda e consulta 
popular cu tabata conta cu e 
apoyo di e presidente Ivan 
Duque, como tambe parti- 


donan di izquierda y centro- 
derecha. 

Varios miembro di e Partido 
Centro Democratico, di go- 
bierno y cu a hiba sr. Duque 
na presidencia, no a respalda 
e consulta, incluyendo e 
mentor di e mandatario, ex- 
presidente y actual senador 
Alvaro Uribe Velez. 













B NPf« 


REGI0NALl A7 


DIAMARS 28 AUGUSTUS 2018 


Trinidad & Tobago: Acuerdo di gas cu Venezuela intento di burla sancion 



(CaribbeanNewsNow) - 
Diasabra pasa a tuma luga 
e firmamento di e acuerdo 
di suministro di gas natu- 
ral entre gobierno di Trin- 
idad & Tobago y Venezu- 
ela. Contrario na e planifi- 
cacion original e ceremo- 
nia a tuma luga na Palacio 
Miraflores, residencia di 
e presidente Venezolano 
Nicolas Maduro. 

Prensa di Trinidad no por a 
presencia e ceremonia y no 
por a haci pregunta tampo- 
co, segun Caribbean News 
Now. Segun prome ministro 
di Trinidad dr. Keith Rowley 
e detayenan di e acuerdo ta 
confidencial. 

E deal secreto lo permiti 
Trinidad y Tobago acceso 
na gas via un tuberia directo 


di Venezuela a traves di un 
‘joint venture’ entre e em- 
presa Shell, e empresa estatal 
Petroleos de Venezuela SA 
(PDVSA) y e compania di 


Trinidad National Gas Com- 
pany (NGC), cu lo crea e in- 
frastructura. 

E actual sancionnan imponi 
pa departamento di Tesoro 


Mericano contra Venezuela 
ta prohibi entre otro transac- 
cion pa un persona di Merca 
o den teritorio Mericano pa 
haci negoshi, den diferente 


forma, cu gobierno di Ven- 
ezuela y cualkier entidad 
den cual e gobierno tin mas 
di 50% di e accionnan. Pa e 
ausencia di cualkier detaye di 
e deal, no ta conoci si e acuer- 
do ta un intento pa ‘bypass’ e 
sancionnan Mericano y dise- 
ña pa evadi e sistema bancario 
completamente, loke no ta 
un tarea facil den e industria 
di energia, Caribbean News 
Now ta comenta. 

E tuberia propiedad di Shell, 
incluyendo esun na costa 
Norte di Venezuela, lo ser 
uza pa transporta gas di e 
zona Dragon pa e plataforma 
yama Hibiscus cerca di costa 
di Trinidad, solamente 18 ki- 
lometro di Dragon. E plata- 
forma Hibiscus ta un joint 
venture entre gobierno di 
Trinidad y Tobago y Shell. 


Peru: Gobierno Peruano kier suavisa medida di exigi paspoort pa Venezolano 


Venezolano cu ta desea dren- 
ta na frontera. Den e prome 
24 ora despues di e medida a 
drenta 1630 persona na fron- 
tera Norte (cu Ecuador), me- 
nos di mita di loke tabata e 


promedio den ultimo dianan. 
E record di entrada tabata 
tres siman pasa, ora cu 5193 
persona a drenta riba un dia, 
mientras cu despues tabatin 
un promedio di 3500 persona 


pa dia. Te na e momento aki 
como 75.000 migrante Vene- 
zolano a obtene un permiso di 
estadia temporal, mientras cu 
tin otro 100.000 peticion den 
tramite. E Venezolanonan cu 


a drenta Peru y cu tin e per- 
miso temporal, o cu drenta te 
cu 31 di october proximo, lo 
tin te cu 31 di december di e 
aña aki pa obtene un permiso 
defmitivo. 



(LaRepublica/ElMercu- 
rio) - Segun e corant Pe- 
ruano E1 Comercio gobi- 
erno di Peru lo ta recon- 
sidera e asunto di exigi 
paspoort na migrantenan 
Venezolano, y tin pensa 
pa duna e Venezolanonan 
cu no tin paspoort, pero 
solamente un cedula, un 
visa humanitario a base di 
un peticion di refugio. 

Cu esaki nan por drenta 
Peru temporalmente, mien- 
tras ta busca un solucion pa 
nan situacion. Esaki ta loke 
e canciyer Peruano Nestor 
Popolizio a declara na e cor- 
ant den fm di siman. Aunke 
desde diasabra pasa oficial- 
mente porta a cera pa Vene- 
zolano cu no tin paspoort, 
tabatin un grupo grandi di 
ciudadano Venezolano cu a 
yega caba na e paso di fron- 
tera entre Ecuador y Peru. 

Segun e corant Peruano La 
Republica, a haya e informa- 
cion cu e fluho di migrante 
Venezolano a baha te na mita 
di loke e tabata, desde cu 
diasabra pasa e pais ta exigi 
paspoort di e ciudadanonan 

Prestamo di estudio ta stroba studiante di haya hypotheek 


AMSTERDAM - Ex-studi- 
antenan tin dificultad cu 
haya hypotheek mirando 
cu banconan ta tuma den 
cuenta nan debe di studi- 
ante. E banconan ta mira 
e magnitud di e debe des- 
de inicio y no e cuenta tin 
habri ainda. E mocion aki 
a yega parlamento 2015 y 
ainda tin discusion riba 



Desde 2015 cu nan a kita 
e basisbeurs, studiantenan 


por fia mas placa di gobier- 
no. Comision Interstedelijk 
Studenten Overleg (ISO) a 
inventarisa e efectonan di e 
debe di studiante riba e pidi- 
mento di hypotheek. Cu un 
entrada di 40 mil euro bruto 
y en debe di studiante di rond 
21 mil euro, e maximal cu un 
ex studiante por haya ta rond 
42 mil euro. Pa esunnan cu ta 


cay bou di e ley nobo esaki ta 
25 mil euro menos. 

No por cumpra cas 

Segun ISO, hopi studian- 
tenan cu ta ‘start’ nan bida, no 
por ni cumpra un cas. Nan ta 
wordo bisa pa tene cuidao ora 
di presta placa, pero ora nan 
kier yega na algo pa medio di 
un prestamo nan ta haya hopi 


contratiempo. ISO ta bisa cu 
banconan y Dienst Uitvoer- 
ing Onderwijs (DUO) no ta 
tene nan mes na afspraaknan 
haci. 

Tambe nan ta bisa cu DUO 
ta faya den informa studian- 
tenan e consecuencianan di e 
cambionan cu nan a haci na 
2015 pa locual ta trata debe di 
studiante. 


Ta busca muchanan ‘mahos’ pa un pelicula 



AMSTERDAM - Tur mu- 
cha ta mahos den nan 
manera, esey ta nos mot- 
to, productor di ‘De Club 
van Lelijke Kinderen’, 
Jonathan Elbers a bisa. Se- 
gun e, no ta duro pa haya 
muchanan cu kier actua 
y ta masha mucha a bin e 
casting. 

Segun sr. Elbers, hopi mucha 
a manda un video pa audition, 
pero niun di nan ta mahos. 
Un di nan a te hasta bisa: “Mi 
ta haya mi mes masha bunita, 
pero mi no ta mind pretende 
cu mi ta sinti mahos pa asina 
ta parti di e pelicula”. E pelic- 
ula lo bira adaptacion di e 
buki bou e mesun titulo. E ta 
basa riba e storia di Paul, un 
mucha homber cu horeanan 
masha grandi. E ta un di e 
muchanan cu ta logra scapa di 
un president cu kier cera tur e 


muchanan mahos. Hunto cu 
e mucha muhe mas bunita di 
klas, Paul ta cuminsa un rev- 
olucion pa kita e posicion di 


e presidente. Sr. Elbers a yega 
di traha un pelicula chikito 
caba pa su afstuurproductie 
na filmacademie 2012. Se- 


gun Elbers, e pelicula inicial a 
dura 25 minuut so y el a sinti 
cu e por a saca un poco mas 
di dje y cu e pelicula mester 


ta den pantaya grandi. 

Insiguridad 

Segun sr. Elbers, De Club 
van Lelijke Kinderen ta bay 
tocante e insiguridad cu 
muchanan ta sinti pa locual ta 
nan fisico, mientras cu esey 
no ta ni importante. Cu e 
ehempel di Paul cu tabata tin 
asina tanto berguensa di su 
horeanan grandi, mientras cu 
mundo mes no tabata worry 
mucho cu nan. Sr. Elbers 
semper tabata kier a bira ac- 
tor tempo e mes tabata tin 12 
of 13 aña tambe, pero e tabata 
tin demasiado nervio y a caba 
toch patras di e camara y no 
dilanti di dje. 

E ta conta cu muchanan 
awendia ta bin cu delaster un 
metodo pa combati nan nerv- 
ionan, te hasta e famianan ta 
busca manera di yuda nan. 


K1 Brittania Foundation ta bishita na Curacao 

WILLEMSTAD - K1 Britannia Foundation 
ta di bishita na Corsou pa busca boluntari- 
onan pa disaster relief. K1 ta un fundacion 
non profit cu a establece su mes riba e isla 
di St. Maarten na 2014. Nan ta enfoca riba 
proyectonan di ‘segundo oportunidad’ pa 
hobennan cu ta den situacionnan vulnera- 
bel. 

Nan programanan ta basa riba actividadnan ex- 
tra curicular cu duna sosten na esunnan den 
fostercare, maritime projects, como tambe 
nan ta ofrece sosten emocional y educacional. 
Despues di e desaster di horcan Irma na 2017, a 
cuminsa depende di K1 pa lidera e boluntarionan 
durante e hurrican relief, cu fondonan hopi lim- 
ita. Esaki tabata nan ‘wake up call’ y desde eynan 
nan a enfoca pa prepara hobennan pa por deal cu 
desasternan y crea solucionnan a largo plazo. 

Den e ultimo lunanan e fundacion a reuni cu 
diferente stakeholder nan, como tambe Emer- 
gency Support Functions di gobierno di St. 
Maartens. 

Hunto cu representantenan internacional di otro 
fundacionnan, K1 ta yudando identifica unda 
precisamente nan por ta util y cu kico na Corsou. 
Nan tin plan pa train 200 boluntario pa nan por 
ta bon ekipa pa deal cu crisis durante un horcan. 

Candidato nobo interesa den Insel Air 



WILLEMSTAD - One La- 
ser Group su propuesta pa 
take over InselÁir ainda 
no ta cla. Y esaki mester 
ta cla prome cu diabierna 


ora cu tur inversionista 
mester bin hunto y haci e 
pago di e debe pendiente. 

Segun curator, Rogier van 


den Heuvel tin un otro can- 
didato interesa den tuma 
over e compania y ta hustifica 
esaki. Sinembargo ken esaki 
ta ainda no a wordo anuncia. 

Manera a raporta algun dia 
prome, Corte lo dicidi con e 
proceso di pago lo sigui tuma 
luga pa locual ta trata e opera- 
cion di e compania. Credita- 
dornan mester dicidi si ainda 
nan ta kere den bolbe cum- 
insa cu e airline of cera esaki. 
Gobierno di Corsou ta opina 
cu por restart e compania cu 
e inversionistanan Venezo- 
lano esta One Laser Group 
di Miami. Sinembargo ta nan 
mes mester bay convence cu 
esaki por pasa den corte. 



364.7 miyon dollar genera pa turismo 
den prome shete luna di aña 

WILLEMSTAD - Tur- 
ismo na Corsou a genera 
364.7 miyon dollar. Esa- 
ki ta un crecemento di 
4% compara cu e mesun 
periodo aki aña pasa. Du- 
rante e prome 7 lunanan 
Corsou a yama Bon Bini 
na 240, 214 mil stayover 
guest. 

Pa locual ta trata bishitan- 
tenan Hulandes, esaki a subi 
cu 13% di 90,950 aña pasa na 
102,331 e aña aki. Pa locual 
ta trata bishitantenan di 
Merca esaki a subi cu 16% 
y esunnan di Canada cu 6%. 

Di e placa genera, 47% ta un 
impacto directo di bishitan- 
tenan Europeo y e resto ta 
spreit den diferente region- 
nan manera Norte y sur 
America como tambe region 
Caribe mes. 

Ya caba a reporta cu turismo 
na Curaçao ta sobresaliendo. 

Esaki ta mustra keda e trend 
pa resto di 2018 y Curaçao ta 
out perform hopi diferente 
isla den region. Esaki ta mas 
impactante ainda mirando 
cu ocupacion di turismo re- 
gional a subi cu 0.1% mien- 
tras cu e averahe pa pasa un 
dia den region Caribense 
como turista a subi cu 3.2%. 


Mester ayudo cu e dedaracion di 
inkomstenbelasting 2017? 

Marcha grandi contra 
violencia domestico na St. 
Eustatius 

STATIA - Diasabra pasa a tene un marcha grandi con- 
tra abuso domestico na St. Eustatius. E marcha a cum- 
insa na F.D Roosevelt Airport u a caba na Seventh - 
Day Adventist Church. 

Diferente grupo di sociedad a atende, tanto hende hoben, 
adultonan di edad, miembronan di cruz cora como tambe 
hende di padvinderij. Nan a grita diferente slogan contra 
abuso di mucha, homber y hende muhe. Un homber di Hu- 
landa a toca su guitara durante e marcha pa duna sosten. E po- 
lis a guia e marcha durante e caminata, mientras cu diferente 
auto tambe a core hunto cu e hendenan. ‘End it Now’ ta un 
programa cu ta organisa mundialmente pa medio di Women 
Ministries Department. Rosabelle Blake, lider di un di e gru- 
ponan di padvinderij ta splica cu hunto tur hende tin cu para 
pa caba cu abuso di tur sorto. E programa End it Now, kier 
uni tanto comunidad como misa pa combati abuso den co- 
munidad. 


Nos t'ey pa bol 

Kidia? 

27 te cu 31 di augustus 2018 

Na unda? 


MFA Noord 

27 

aug 

MFA Savaneta 

28 

aug 

Teresita Center San Nicolas 

29 

aug 

M.FA Paradera 

30 

aug 

Biblioteca Nadonal Oranjestad 

31 

aug 


Ki ora? 

8;00 arn - 4:00 pm [nonstop) 

Condicionnan 

• Bo ta soltero y bo ta gana maximo 
Afl. 75.000,- bruto pa aña. 

• Bota casa y hunto e entrada ta 

suma maximo Afl. 150.000,- bruro pa aña, 

• Bo no tin un empresa propio y bo no 

ta un profesional trahando riba bo mes. 


Departam&nEodi Impuesto 

PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

Apartamento na 
Paradera Villa Park 
Inf. whatsapp 567 4161 

Tel. 567 1043 -567 3798 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TA BENDE 

From 15 collectable Porcelain 
Dolls only 7 left for sale at Santa 
Martha 12 

Tel. 733 2542 -564 4456 


TABENDE 

Flyundai Getz 2007 
bon condition, full maintenance 
AC/ Standard 
awg.6.500 (O.B.O.) 

Tel. 745 0440 


SERVICIO PUBLICO 

ta drecha tur sorto di Imagen 

Tel. 584 2489 


TA HUUR 

Cas na Mauritsstraat # 8 
San Nicolas 1 of 2 pers. 
Per 1 aug. 

Tel. 592 0061 


TAHUUR 

Appt na Seroe Patrishi, 1 
camber full muebla exclui awa y 
coriente 1 luna + deposito 
pa 1 pareha 

Tel: 582 6618 


SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

dos apartamento na Seroe 
Blanco, incluyendo mueblesnan 
Afl.270.000 
Tel. 593 6318 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 

Tel. 565 6638 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 

TABENDE 

Camaro 2015 
Low miles prijs negotiable 
Interesado yama 
y manda bo oferta 

Tel. 594 4731 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


SERVICIO PUBLICO 

Handyman 

si mester ayudo yama awo 
Mantencion, carpinteria, welder 
y verf 

Tel. 630 9246 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TAHUUR 

na Seroe Blanco apt muebla di 
2 camber y 2 baño, sala 
comedor, cushina. Inclui cable, 
wifi, gas 

Tel: 746 8058 


TAHUUR 

Apartament di 2 camber, sala, 
comedor y cushina full muebla 
na Seroe Colorado (baby beach) 

Tel. 569 8007 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 


TA BENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 

Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.6301307 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TABENDE 

un Chevrolet Optra 2009 
4 porta full overhand Afl.7000 

Tel.560 2314 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel.746 0518 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TAHUUR 

habitacion Fls.500 
Dama o caballero 

Tel. 594 7458 


TAHUUR 

una habitación pequeña, 
todo incluido 

Tel. 5641979 


TABENDE 

Un set di cama cu su 
nachtkastje towelet pa 
awg.1500 O.B.O. 
un set di cama cu lessenaar 
kashi paña awg.1500 O.B.O. 

un cama awg.750 O.B.O. 
Headboard di cama awg.250 
Tel. 569 4299 


TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 



Yena aki bao e siguiente informadon 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank ABO ONLINE . 
. □ Paga CMB ONLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

EH3Luna CUóLuna CU 1 aña 


Yama na telefon: 582-7800 of manda un email na acc ounting@bondia.com 

www.bondia.com 


Telefon 

Nomber completo: 

Adres di entrega:.. 

Adres di cobranza: 

Pago Adelanta: 

Maria Jose Groot: 

‘Ley Anouska Tromp’ 



ORANJESTAD - Den e 
remitido aki a mi lo bay 
papia di diferente tema, 
cu ma lesa den diferente 
periodico local di e dia 
cu ma bin fo’i Brazil cu 
Vakantie. 

1- Maltrato di hende muhe 
ta un problema cu a bira den 
largo escala, solucion ta cu 
parlamento mester crea un 
ley pa tin polis specialisa pa 
cera di biaha 24ora of mas, 
y un boet pa esun cu a haci 
e maltrato pero mester un ley 
cu nos por lama Ley Anouska 
Tromp, e homber y mayor 
mester pasa un par di luna 
haciendo terapia di pareha. E 
ley lo traha cu Hende muhe 
den dificultad. Sin un ley y 
un polis pa aresta esun cu a 
maltrata, nada lo wordo cam- 
bia. 

2.Endy Croes e idea di haci 


algo cu Hooiberg ta fantas- 
tico, door cu e gobierno an- 
terior a laga un rabo largo di 
problema pa e actual gobier- 
no drecha, a mi lo bay yuda 
bo pa e idea no keda den laira 
y cu un budjet sostenibel. E 
tour por wordo lama Hooy- 
berg mi por , ATA e AHATA 
por uni nan mes y traha un 
pasa mano di hero di ariba 
te abou cu un faya di siguri- 
dad pa cada turista cu tin in- 
teres pa subi ,lo bay tin 4 ga- 
zebo na unda nan por cumpra 
souvenir y awa , inclui den su 
pakete e lo haya un T-shirt 
na unda ts skirbi te na unda e 
turista a yega manera gazebo 
l(ma purba),2(ma haci mi 
best),3(waw casi),i’m on top 
IDO. 

3. Sigur di Biaha, den e 24 
aña cu ma traha cu e turista di 
Brasil ni un turista a bin Aru- 
ba sin un seguro inclui den su 


pakete, a mi cu mi famia cu 
ta 3 awor nos a paga pa haya 
500 florin pa nos keda sigura 
den caso di accidente na nos 
vakantie,AZV por implemen- 
ta un seguro di biahe pero 
como e por controla si tabata 
un accidente of e biahero a 
bay pa su salud, p’esey miho 
nan busca otro compania di 
insurance local pa saca un 
sigur di biahe(accident, per- 
dida di ekipahe,cancelacion 
di vuelo etc.) 

4. Ta momento pa pueblo , 
juffrouw di school,famia ,tira 
un bista si algo ta fout, mane- 
ra maltrato di mucha, hende 
muhe, anciano y descapacita, 
un yamada anonimo dje pa 
pone bo cabes trankilo riba 
bo cusinchi, semper e bisiña 
famia ta bisa bo asunto drecha 
bo mes e problema, esey no 
ta berdad nos tin obligacion 
como ciudadano di proteha 




nos mesun hende, denuncia 
aunke nos sa cu polis mester 
mas hende pa traha, e depar- 
tamento di cuido di mucha 
tambe tin mester di trahado, 
di con gobierno no por trece 
bek e trahado cu ta na cas, cu 
nos a paga nan studio y paga 
pe keda cas, trece bek na unda 
nos mester di personal, traha 
pa gobierno no ta so traha di 
8 pa 5pm,nos pueblo ta paga 
pa tin un bon servicio nan ta 
merece esey. 

5. Ma bay 47 dia na Brasil, 
eynan ta un sector turistico 
y tabatin hopi turista di Col 
ombia,Argentina,Chile,Uru 
guay y Paraguay un cantidad 
hopi grandi e turista di Brasil 
mes di Sao paulo,Rio y dife- 
rente otronan kiermen nan ta 
biaha si , dicon no pa Aruba? 
Anto nos mester bay na cada 
ciudad di Brasil cu poder de 
placa pa mustra nos produc- 
to. A mi ta haya hopi request 
di operador nobo, den pasado 
mas cu 15 aña ma bay dos 
ciudad pa duna charla over 
di Aruba, hopi di e hendenan 
no tabata sa mes unda tabata 
nos isla, e charla organisa pa 
ATA y AHATA a duna un 
bon resultado den e tempo 
ey, ta momento pa AHATA 
por ofrece tur diferente cat- 
egoria, turismo di Deporte, 
apartamento,camber di cas, 
esey ta nifica turismo cu tur 
ciudadano local por haya 
placa fo’i dje. 

6. MAMBO, a mi ta hopi 
contento cu Mambo a bin 
bek y lucha pa trece e volum 
di benta, mi compania tawata 


tin un tour na unda ta in- 
clui shopping tour den caya 
principal, di cuminsamento 
di drechamento di e caya 
principal ma pensa cu e lo 
bira un shoping grandi habri 
cu un plaza cu cos di come 
tipico local y cos di bebe, pa 
mi sorpresa tabata dos aña 
di construccion y na fmal 
nos no por cana safe pasobra 
cada rato nos mester zorg pa 
un troller cu no tabata tin un 
motibo pa wordo cumpra pa 
12 cuadra di comercio, pa 
lanta bek e rate di parkeer 
mester wordo baha y e huur 
di tienda mester baha na un 
rate rasonabel pa saca e com- 
ercio fo'i di e problema. 

Si boso por mira bom ban- 
da di Penha cu La Moderna 
tin un waterfall di lomba pa 
caya principal. Promove caya 
principal como un Shopping 
habri na unda tin un parke 
chikito na unda e mama por 
bay keiro y na fmal cumpra 
algo pa nan yiu of pe mes, 
cera pa trafico y habri pa 
pueblo, hopi hende ta traha 
te cu 6pm un shopping night 
2 biaha pa siman te 8pm lo 
trece bek e cliente cu no tin 
tempo pa cumpra. a mi lo de- 
sea hopi suerte pa Audrey y 
pa motibo cu nan ta miembro 
di AHATA ta e momento pa 
nan crea un buki di descuen- 
to na unda tur tienda afilia na 
Mambo por wordo promove 
.Shopping habri den caya 
principal. cu un represent- 
ante di AHATA partiendo 
e material na tur huesped y 
na hotel, ban coopera pa nos 
logra un cambio e biaha aki 
pa miho. 

Dos auto a dal contra di otro na Tanki Leendert 


TANKI LEENDERT - 
Durante fin di siman, riba 
caminda di Tanki Leen- 
dert un Hyundai Tucson y 
un Toyota Rav4 a dal den 
otro. 

Ambos auto a keda kibra se- 
gun roadservice, y tabata tin 
persona 1 herida,pero pa ora 
cu ambulance a yega ningun 
hende kier a ricibi atencion 
medico. Polis tambe a keda 
solicita pa hende bebi, pero 
e oficialnan no por a constata 
ni esey. 

Asina e accidente a keda den 
man di roadservice. 



Persona sospechoso pafo di Marina Pirata 



ORANJESTAD - Un per- 
sona a raporta na polis cu tin 
un hende sospechoso den un 
auto pafo di marina pirata. Di 
biaha polisnan a keda mobili- 
sa pa e sitio. 

Polis na e sitio a papia cu un 
persona, debi cu nan a mira 
un hende actuando sos- 
pechoso net na momento cu 
nan ta cerando, pero ora cu 
polis a controla e persona so- 
spechoso, tur cos tabata den 
ordo. 


Pelea cu martiu na Piedra Plat 


ORANJESTAD - Diasa- 
bra ultimo pa mas o me- 
nos llor di anochi polis 
a keda dirigi cu urgencia 
pa Piedra Plat, unda lo 
tin problema di famia an- 
dando na unda un tata cu 
martiu den man kier a kap 
su yiu. 

Na yegada di e oficialnan nan 
a constata cu tabata tin fami- 
anan na e sitio, y mas unidad 


a yega y asina polis a yega cer- 
ca di e persona. 

E oficialnan a bin topa cu 
un familiar cu a informa au- 
toridad kico a pasa. Pero e 
persona mes lo a bandona e 
sitio y polis a topa cu ne poco 
pazuid di e cas pa tuma dato. 
Familiarnan no tabata kier a 
entrega keho na autoridad di 
loke a pasa. 

A nenga homber bou influencia pa drenta bar 


ORANJESTAD - Den 
weekend ultimo, un 
homber basta bebi kier 
a drenta U Wanna beer, 
pero e personal di e luga 
no a permiti pe drenta, 
debi cu e tabata fastioso y 
no tabata comporta. 

E homber di nacionalidad 
Spaño a cuminsa tira obhe- 
tonan riba e personanan pre- 
sente y despues a bandona e 
sitio. Polis a presenta di bi- 
aha na e sitio pa asina papia 
cu e personanan presente, 
y e oficialnan a bay busca e 
persona si ta topa cu ne den 
bisindario debi. 



Habitantenan ta scucha tironan cay 



ORANJESTAD - Diabi- 
erna anochi habitantenan 
di Argentinastraat a mira 
dos brommer pasa den e 
caya y tironan lo a cay. 

Dos persona riba un brom- 
mer y un su so riba e otro 


brommer a pasa bay ariba los 
tiro. Polisnan a yega di bi- 
aha na e sitio y papia cu un 
di e hendenan cu a scucha y 
a tuma dato. Mientras otro 
oficialnan tabata canando ta 
busca si por topa cu huls. E 
caso aki ta bou investigacion. 



Victima di accidente di dia 3 augustus a fayece 


ORANJESTAD - Dia 3 di augustus ul- 
timo riba caminda di Noord, na luz di 
trafico direccion pariba un auto a dal 
un peaton femenino. E señora a keda 
herida grave, polis di trafico tabata 
presente y a haci nan investigacion di 
biaha di e caso. 

Segun investigacion, e señora lo a baha for 
di un bus y a yega crusa dilanti un Tercel cu 
tabata biniendo for di pabou. E chauffeur no 
por a haci mucho, y a dal e peaton, despues 
baha caminda pa wak kico a pasa. E chauf- 
feur su declaracion tabata cu su cabes tabata 
abou ta wak na su radio, mientras testigonan 
a declara tambe di loke nan a wak. E chauf- 
feur no a papia di nada di celular den man. 
Na e sitio a pone e chauffeur supla pa wak si 
e tabata bou influencia di alcohol y a supla 0. 

Diadomingo ultimo e victima a fayece. 

Esaki ta bira e di 6 morto den trafico. Ainda 
e caso aki ta bou investigacion pa polisnan 
di trafico. 

Plannan pa imprimi arma 3D indetectabel rechasa pa hues 



Austin Texas (AP) - Un 
hues Mericano di Seattle, 
a impedi e administra- 
cion di Trump pa permiti 
un compania di Texas pu- 
blica riba red social plan- 
nan, pa fabrica armanan 
3D indetectabel. E hues a 
bay desacuerdo cu 19 otro 
estadonan y e Districto di 
Columbia cu e acceso na 
un arma di plastic lo ta un 
riesgo di siguridad. 

E estadonan a demanda pa 
stop e acuerdo cu e gobierno 
a yega cu Defense Distribut- 
ed di Austin, Texas , bisando 
cu e direccionnan con pa im- 
primi un arma di plastic inde- 
tectabel, por adkiri pa delin- 
cuentenan of teroristanan. 

E hues Americano, Robert 
Lasnik a extende un ordo di 
restriccion temporal, y su de- 
cision nobo lo dura te cu e 


caso wordo resolve. E1 a bisa 
cu e propietario di Defense 
Distributed, Cody Wilson 
kier a publica e plannan riba 
red social pa asina e ciudada- 
nonan por tin un arma sin 
mester saca un licencia, of 
registra cu un number di se- 
rie pa esaki. Wilson a bisa: ”E 
gobiernonan mester biba cu 
miedo di su ciudadania.” 


“Ta den e sistema cu e arman- 
an di candela indectectabel 
aki lo representa un peliger 
, Lasnik a bisa. E ta priminti 
pa detecta e armanan indec- 
tectabel, mientras cu na mes 
momento lo elimina e obsta- 
culo regulatorio significante 
na e proliferacion di e arman- 
an, tanto riba nivel nacional 


como internacional.” 

E Departamento di Estado a 
yega na un acuerdo cu e em- 
presa, despues cu e agencia a 
elimina e plannan di fabrica- 
cion di e armanan 3D, di un 
lista di arma of datonan tec- 
nico cu no ta permiti pa ser 
exporta. 

E estadonan a argumenta cu 
e agencia federal no a sigui 
cu e ley ora cu el a elimina e 
armanan 3D door di e lista. 
Nan a bisa cu nan ta supone 
cu e gobierno mester notifica 
e congreso y lo proporciona 
un bentana di 30 dia, prome 
cu nan haci cambio riba e lis- 
ta, pero esaki no a pasa. 

E abogado di departamento 
husticia Mericano a argu- 
menta contra e orden hudi- 
cial, bisando cu e pistol di 
plastic 3D ya caba ta contra 


di e ley y e gobierno federal 
a compromete pa cumpli cu 
e ley aki, pero hues a bisa cu 
esaki no ta suficiente. 

“Mientras cu corte a aprecia 
e seriedad di e compromiso 
aki, ta asina cu un arma in- 
detectabel a keda uza pa mata 
un ciudadano di Delaware, 
Rhode Island of Vermont, e 
gobierno federal lo persigui e 
cargo di armanan den un tri- 
bunal federal, mientras cu e 
estado lo persigui un condena 
di asesinato na e tribunal es- 
tatal”, Lasnik a bisa. 

E fiscal general di Washing- 
ton, Bob Ferguson a duna 
elogio na e decision di hues. 
E campaña di Bardy pa pre- 
veni e violencia di arma ta un 
grupo di control pro-arma, 
cu ta lucha contra publica- 
cionnan di e plannan di e 
arma 3D. 


Spion sacrilego: Rusia a purba di hack clero ortodox 



LONDON (AP) — E 
hacker nan Ruso acusa 
pa e fiscal special di Mer- 
ca luna pasa, tin añanan 
largo ta purba di horta e 
corespondencia priva di 
algun di e figuranan cris- 
tian ortodox di rango mas 
halto, cual ta ilustra e ries- 
go halto, mientras Kiev y 
Moscu ta bringa over di e 
futuro religioso di Ukra- 
nia. 

E obhetivonan a inclui e 
di mas halto assistent di e 
patriarca ecumenical Bar- 
tholomew I, kende usual- 
mente ta wordo considera 
4 e prome entre igualnan’ di 
lidernan cristian ortodox. E 
patriarca, basa na Istanbul, 
actualmente ta deliberando 
si lo acepta un proposicion di 
Ukrania pa kibra e asociacion 
cu e iglesia aki tin cu Rusia, 
un kibra potencial impulsa 


pa e conflicto arma entre e 
forsa nan militar di Ukrania y 
e separatistanan, cu apoyo di 
Rusia, den Oost di Ukrania. 

E evidencia ta bin di un £ hit 
list’ di 4,700 adres di e-mail 
proporciona aña pasa pa Se- 
cureworks, un subsidiario di 
Dell Technologies. E data a 
keda colecta pa lunanan largo, 
descubriendo con un grupo 
di hacker Ruso, conoci am- 
pliamente como Fancy Bear, 
a purba di kibra den e e-mail 
di democraat nan Mericano, 
contratistanan di defensa, 
trahadonan di inteligencia, 
periodistanan internacional y 
te hasta casa di militar Meri- 
cano. 

E enfoke riba figuranan re- 
ligioso di profiel halto ta de- 
mostra con grandi e net di e 
spion cibernetico ta. 

Patriarca Bartholomew tin 


derecho exclusivo pa otorga 
un 'Tomos di Autocephaly’, 
of independencia eclesias- 
tico completo, cual e Ukra- 
niano nan ta busca. Lo bira 
un stap enorme, esta separa 
e denominacion di oost orto- 
dox mas grandi di mundo, y 
daña severamente e poder y 
prestigio di e patriarcado di 
Moscu, kende a posiciona su 
mes como un lider den e co- 
munidad ortodox global. 

Ukrania ta purbando cu tur 
nan forsa pa un divorcio re- 
ligioso for di Rusia, y algun 
observado ta opina cu e cues- 
tion lo por wordo dicidi otro 
luna caba. “Si algo asina pasa 
na nan porta di cas, e lo ta un 
golpi masal na e pretension di 
e rol trans- nacional di Mos- 
cu”, Vasilios Makrides, un 
specialista den cristianidad 
ortodox na universidad di Er- 
furt na Alemaia, a bisa. “Esaki 
ta algo cu mi no ta kere nan 
lo acepta.” 

E Kremlin ta purbando di 
yuda Kirill, e patriarca di 
Moscu, pa mantene su rol 
tradicional como cabes di e 
iglesia ortodox Ukraniano, 
y £ mas nan sa, miho pa nan’, 
segun Makrides. E iglesia 
ortodox Ruso a bisa cu e no 
tabata tin 'niun informacion’ 
tocante e hacking, y a nenga 
di comenta. Oficialnan Ruso 
a referi prensa na e nega- 
cionnan anterior di e Krem- 
lin, cu e lo tin algo di haber 
cu Fancy Bear, maske tin cada 


bes mas evidencia di esaki. 
Patriarca Bartholomew, di 78 
aña di edad, no ta uza e-mail, 
segun oficialnan di e iglesia. 
Pero su assistentnan si ta haci 
uzo di dje, y e lista di Secure- 
works ta mustra esaki. 

Riba october 15 di aña pasa, 
un e-mail cu ta supone a bin 
di Nikos-Giorgos Papachris- 
tou, kende na e momento ey 
recien a bira vocero, a yega 
den e inbox di mas di un 
dozijn di figuranan ortodox. 
Riba telefon, sr. Papachristou 
a bisa cu e no kier ta parti di e 
storia aki. 

“Apreciabel herarkanan, pad- 
ernan, y rumannan den Cris- 
to”, e e-mail ta cuminsa, spli- 
cando cu sr. Papachristou ta- 
bata cuminsando su rol como 
director di comunicacion. 
“Ta un goso inmenso pa mi 
por sirbi e iglesia den e posi- 
cion aki. Algun sugerencia 
con pa crece relacionnan cu 
publico y prensa ta adhunto.” 
E documento adhunto den 
e e-mail lo a instala un soft- 
ware di vigilancia den e 


computer di esunnan cu a 
ricibi esaki. Ken realmente 
a manda e e-mail aki, ainda 
ta un misterio; analisis in- 
dependiente di Secureworks 
como tambe su competido 
Crowdstrike no a duna nin- 
gun resultado defmitivo. 

Oficialnan di e iglesia a con- 
ta cu nan tabata spanta pa e 
manera con e hacker por a 
haci uzo di e estilo di papia di 
e iglesia, como tambe nan ta- 
batin conocemento di e nom- 
bramento di Papachristou. 
“Esun cu a haci esaki ta un cu 
conoce nos”, un oficial a bisa. 

Otorgamento di indepen- 
dencia completo na e iglesia 
Ukraniano £ lo devasta Rusia’ 
segun Daniel Payne, un in- 
vestigado di J.M. Dawson In- 
stitute di Church-State Stud- 
ies na Baylor University na 
Texas. “Kievtaejerusalem di 
e ortodox nan Ruso”, Payne 
a bisa. “Ta eynan unda tur e 
relikia sagrado, monasterio 
y iglesia nan ta, e ta sagrado 
pa hende, y pa e identidad 
Ruso.” 



Minisitra eriGdrg^i cu Sálubridád ta áñunciá cj Hntra.nle 
29 augustus 2018 durante 14 dia lo tin oportunidad pa 
un y tur tuina cdndceniñnto na Doparlamento dii 
Le’gislacioo y Asunto Huridico, Schotlandstraat 58 n di 
un palicion cu a s &r haci pa obl-ana un kofflehuls- y un 
re sta n rantv erg u n n i ng A pa e paroele B. v/d Veen 
Zepp&nfeldstraat 56, E pcrmisonan aki ta concorni a.o. 
benta di toebida slerki por detal y ouminda pa wondo 
consumi don o parcola. Durantc dicho pericdo akl tur 
hende ppr expresa por escrito ngn obhecoion oontre 
dunamento dl e permisonan menciona, dlrigi na e 
Ministro ñncarqa cu SalLibridad, vin intermediacion di 
Director di Departamento di Legislacion y Asunto 
Huridico, Schollandstraat 53. 

Dos auto a dal den otro; un persona a keda levemente herida 


KEITO - Dialuna atardi, den e birada skerpi di Keito na altura 
di Buccanneer, un Hyundai a dal den un Toyota, unda ambos 
auto a keda kibra. Un persona a keda levemente herida. Am- 
bulance a presenta pa paramedico controla e victima. 




Hobennan cu droga y artefactonan den auto deteni 


HATO - Dialuna mer- 
dia polisnan a keda dirigi 
pa bay na altura di EPB 
Hato, caminda lo tin un 
bringamento andando. 
Na caminda pa e scol, un 
auto Nissan cu basta ho- 
ben aden tabata coriendo 
y holo di marihuana a dal 
e oficialnan y cu conse- 
cuencia nan a bira bek y 


para e auto. 

A baha e hobennan y a bay 
over na controla e hoben- 
nan. Polis a haya marihuana 
y otro artefactonan y asina a 
bay over na detene e hoben- 
nan y tambe a tuma e auto 
den beslag. E hobennan a 
keda transporta pa warda di 
Recherche pa keda interoga. 

Janesis Cano; otro personahe di Ciudad Oraño 




mes cu e personahenan di 
Ciudad Oraño, y e adultonan 
lo por wak e problemanan so- 
cial mas for di e punto di bista 
di e hobennan. 

Na e publico, Janesis kier 
comparti cu cada un di e ac- 
tornan y e crew a pone hopi 
esfuerso y dedicacion den 
Ciudad Oraño. E ta spera cu 
publico lo disfruta y siña mes 
hopi di e serie cu e team di 
Ciudad Oraño a disfruta y 
siña di e produccion. 

Janesis ta contento di por a 
forma parti di e proyecto aki 
cu ta e prome serie di televi- 
sion na Aruba. E ta spera cu 
lo bin mas produccionnan 
asina den futuro. Esaki ta im- 
portante paso asina hobennan 
por pone nan tempo den cos- 
nan positivo y cu sigur nan lo 
siña for di dje tambe. 

Su mensahe na e hobennan 
cu ta interesa pa actua y ta 
sinti cu nan no tin curashi: 
“Boso tuma e reto, e ta bale 
la pena y sigur un experiencia 
inolvidabel. Niun hende no 
ta cuminsa ta actua perfecto 
hasta actornan cu porta tin 10 
aña caba actuando ainda tur 
dia ta siña algo nobo. Sem- 
per corda cu no ta importa 
con grandi of chikito bo rol 
ta, loke ta importante ta e im- 
pacto cu bo ta laga atras.” 
Ciudad Oraño ta estrenando 
diasabra prome di september 
na Crystal Theatre, cumin- 
sando pa 7’or di anochi. E 
produccion local lo wordo 
presenta den un forma hopi 
special, esta un Tapijt Cora 
Gala Primicia unda cu pa 
prome biaha lo mustra Ciu- 
dad Oraño den estilo di un 
pelicula. 


e ta un voluntario activo di 
RodeKruis. Janesis tin 19 
aña. Su hobbynan ta actua, 
modela, landra y yuda na 
RodeKruis. Esaki ta segun e 
comunicado cu nos a ricibi. 

Na aña 2013 Janesis a conoce 
Juan Francisco Pardo ora el 
a participa den e proyecto di 
Tribi Soña y e pelicula Abo So 
pa cual el a haci un audicion 
pa forma parti di e pelicula. 
Despues di e proyectonan 
aki el a sigui e proyectonan di 
Juan Francisco. Na 2016 Juan 
Francisco a cuminsa cu Into 
Acting Youth Club na unda e 
hobennan a haya e oportuni- 
dad pa forma parti di Ciudad 


ORANJESTAD - Sera 
conoci actor Janesis Cano 
cu lo interpreta e perso- 
nahe di Liliana. Liliana ta 
un hoben cu idea ta mat’e, 
e ta arogante, antipatico 
y ta causa bastante prob- 
lema. Liliana ta e ‘mean 
girl’ 

“Mi a hay’e sumamente in- 
teresante pa haci e rol aki ya 
cu e personahe ta completa- 
mente diferente na loke ami 
mes ta” 

Actualmente Janesis ta bishi- 
tando Colegio E.PI den e 
sector di Salubridad & Ser- 
vicio y den su tempo liber 


Oraño. 

Janesis tin bastante experien- 
cia cu actuacion. E1 a actua 
den e pelicula cortico Desvia. 
Actualmente e ta actuando 
den e produccion di Riba 
Liña Peligroso 2 y den e pro- 
duccion di Un simpel no por 
a cambia mi bida. Tambe el a 
aparece den otro peliculanan 
manera figurante. 

“Mi experiencia tabata uno 
sumamente educativo. Mi 
a siña hopi no solamente di 
actuacion pero tambe mas di 
mi mes. Pues cu actuacion bo 
ta revela bo mes. Mi ta mas 
open y tin mas confiansa den 


mi mes. Loke mi a gusta mas 
ta e momentonan tras di ca- 
mara cu e cast y e crew cu 
semper a sa di pone mi hari 
y sigur a laga mi cu bon me- 
morianan di e produccion di 
Ciudad Oraño.” 


Dificil pa Janesis tabata cu 
cada rato e tabata pensa cu si 
su expresionnan di cara tabata 
bon of dimas. Pero na fmal e 
ta reflexiona cu mas e actua, 
mas e ta mehora. 


Den Ciudad Oraño ta bin 
padilanti hopi problemanan 
social comun na Aruba. Ho- 
bennan lo por relaciona nan 

Prome minister a gradici pensionadonan pa nan 
contribucion den construccion di nos pais 



ORANJESTAD - Premier Evelyn Wever-Croes a cele- 
bra hunto cu OPPA 30 aña aniversario. Den su discurso 
sra. Wever-Croes a felicita OPPA y a gradici pension- 
adonan pa nan contribucion den construccion di nos 
pais. 

Den un comunicado di prensa sra. Wever-Croes a elabora 
riba e retonan cu gobierno a haya 9 luna pasa, y con mesora a 
lora manga y busca solucion. Retonan social, retonan cu pais 
bisiña Venezuela, y retonan fmanciero. Den tur esaki gobi- 
erno ta busca pa pone e ser humano central, e pensionado 
central. Den vision di gobierno kier logra miho cuido y respet 
pa nos grandi nan y atencion pa preocupacionnan fmanciero 
di pensionadonan. Entre otro, mester atende cu e discusion di 
Bashi Premie y Gelijkbedrag, y introduci areglonan faborabel 
di belasting pa tur pensionado. 

Pa logra esaki sra. Wever-Croes kier mas participacion di pen- 
sionadonan, cu tur e conocemento y experiencia cu nan tin. 
Entre otro, a nombra un persona den Sociaal Economische 
Raad specialmente pa atende cu e preocupacionnan di pen- 
sionado, pa prome biaha na Aruba. Gobierno kier institui 
tambe un ‘ouderen raad’ cu ta un partner di gobierno den 
decisionnan cu ta concerni nos pensionadonan. Pa asina logra 
e bienestar y progreso pa tur pensionado y pa henter nos co- 
munidad, e comunicado a fmalisa. 

Soño a bira realidadpa Giovanni 

Giovanni Arendsz Classic - IFBB elite Amateur & Pro competition finalisa 


ORANJESTAD - Diadomingo mainta a inicia e gran 
competencia di bodybuilding di nivel halto, caminda 
cu diferente atletanan internacional a bini Aruba pa 
asina competi den e Giovanni Classic. 

Tambe nos por a mira diferente di nos atletanan local di body- 
building tambe a competi y a luci e mainta aki den e ballroom 
di Aruba Marriot Hotel & Stellaris Casino. 

E mainta aki tabata tin diferente competidonan amateur cu 
tabata en busca pa asina gana nan pro-card y pa asina por bira 
bodybuilder profesional. 

Mas cu claro, pa Giovanni esaki tabata un soño cu a bira reali- 
dad, mirando magnitud di e competencia aki. 

Tiger Taekwondo Academy lo participa na e Open 
Championship di Costa Rica 


ORANJESTAD - Tiger 
Taekwondo Academy 
lo participa na e Open 
Championship di Costa 
Rica, cu ta un di e tor- 
neonan mas grandi di 
taekwondo den Centro 
America. 

E campeonato aki lo bira e di 
dies edicion di e Pan Ameri- 
can Junior Kyorugi Cham- 
pionship y e Open di Costa 


Rica. Den pasado, Aruba a 
yega di haya tremendo re- 
sultado cu nos atleta Chiara 
Petrocchi, caminda cu nos a 
gana medaya di plata y brons. 
E biaha aki Chiara lo competi 
den categoria Junior edad di 
15-17 aña y tambe den cate- 
goria di Adulto 49kg; y atleta 
Monica Pimentel lo competi 
den categoria di 53kg. Esaki 
torneonan lo tuma luga di 
dia 30 di augustus pa dia 2 di 


september. Esaki ta segun e 
comunicado cu nos a ricibi. 


Atletanan cu lo representa 
Tiger Taekwondo Academy 
lo ta: 

Arien Demey den categoria 
di cadete. 

Keilo Bislip den categoria di 
infantil. 

Daniel Bolonoto den catego- 
ria di infantil. 


Nos atleta Elite: Nasip Bislip 
den categoria di Junior me- 
nos 59kg. 

Tur bou di guia di nan coach 
principal: ‘E1 Maestro’ Teo 
Rodriguez. 

Actualmente tur e atletanan 
ta bon prepara fisicamente 
y tecnicamente pa saca cara 
di Aruba y pone nomber di 
Aruba na halto na Costa Rica. 



\ 


Resultado di e Guardian Group Off Road Kids Aquathlon 


ORANJESTAD - Reci- 
entemente Aruba Triath- 
lon Association a organisa 
Guardian Group Off 
Road Kids Aquathlon. E 
sponsernan cu a yuda cu e 
Off Road Kids Aquathlon 
Guardian Group y Lotto 
pa Deporte. 

Den grupo A 7-8 aña a partic- 
ipa 1 mucha individual, den 
grupo B 9-12 aña a participa 
10 mucha individual y 1 eki- 
po di relay y den grupo C 13- 
14 aña a participa 10 mucha 
individual y 2 ekipo di relay 
pa un total di 27 atleta Kids. 
Esaki ta segun e comunicado 
cu nos a ricibi. 

E categorianan tabata: 
Categoria A 7-8 aña : 

Run 500 m — Swim 50 m 

- Run 500 m 

Categoria B 9-10 aña / 
11-12 aña : Run 1 km 

- Swim 100 m - Run 1 km 
Categoria C 13-14 aña 

: Run 1.5 km - Swim 200 
m — Run 1.5 km 

Resultado 

DIVISION A Age Group 
Results for Male 7-8 


Pos. Bib. Name Gun 

Start Finish Gun Elapsed 

Age Gender Division 

1 152 M I G U E L 

MARTIS 

07:12:12.038 07:28:17.263 

00:16:05.225 8 M 

A 


DIVISION B Age Group 
Results for Male 9-10 


Pos. Bib. Name Gun 

Start Finish Gun Elapsed 

Age Gender Division 

1 183 R Y - 

LAN SEMLEER 


07:12:12.038 07:26:03.632 

00:13:51.594 10 M 

B 


DIVISION B Age Group 
Results for Female 9-10 


Pos. Bib. 

Name Gun 

Start Finish 

Gun Elapsed 

Age Gender Division 

1 153 

E L I Z A - 

BETH SOTELO 

07:12:12.038 

07:26:24.662 

00:14:12.624 

10 F 

B 


2 155 

Z A N - 

NY QUIMPER 

07:12:12.038 

07:28:45.015 

00:16:32.977 

10 F 

B 


3 161 

A N 

NAISA MARTIS 

07:12:12.038 

07:30:32.523 

00:18:20.485 

10 F 


B 

DIVISION B Age Group Re- 
sults for Male 11-12 

Pos. Bib. Name Gun 

Start Finish Gun Elapsed 

Age Gender Division 

1 184 C H R I S - 

TIAAN JANSEN 
07:12:12.038 07:24:32.421 

00:12:20.383 11 M 

B 

2 18 5 

TYREE KOEIMAN 
07:12:12.038 07:24:50.088 

00:12:38.050 11 M 

B 

3 186 Y E - 

SHUA DABIAN 
07:12:12.038 07:25:12.963 

00:13:00.925 12 M 

B 

4 18 8 

RICHARD SOTELO 
07:12:12.038 07:26:04.966 

00:13:52.928 12 M 

B 


DIVISION B Age Group 
Results for Female 11-12 


Pos. Bib. Name Gun 

Start Finish Gun Elapsed 

Age Gender Division 

1 163 V E R A - 

ELISE JOSEPHINE BAK- 
MEYER 

07:12:12.038 07:25:02.179 

00:12:50.141 12 F 

B 

2 177 A L E E - 

ZA SEMELEER 
07:12:12.038 07:26:08.861 

00:13:56.823 12 F 

B 

DIVISION C Age Group 
Results for Male 13-14 

Pos. Bib. Name Gun 

Start Finish Gun Elapsed 

Age Gender Division 

1 195 J U S - 

TIN MORALES 
07:35:05.107 07:54:30.487 

00:19:25.380 13 M 

C 

2 

193 ZAIR CROES 

07:35:05.107 07:59:19.116 

00:24:14.009 13 M 

C 

3 197 S E A N 

SMIT 07:35:05.107 
08:00:00.837 00:24:55.730 

14 M C 

4 19 4 

MAURICE MARTIS 
07:35:05.107 08:00:00.956 

00:24:55.849 13 M 

C 


DIVISION C Age Group 
Results for Female 13 - 14 


Pos. Bib. Name Gun 

Start Finish Gun Elapsed 

Age Gender Division 

1 190 R E - 

BECCAJANSEN 
07:35:05.107 07:56:30.032 

00:21:24.925 13 F 


C 

2 191 ISA OOMS 

07:35:05.107 07:59:26.553 

00:24:21.446 13 F 

C 


DIVISION C Age Group 
Results for Male 15-16 


Pos. Bib. Name Gun 
Start Finish Gun Elapsed 
Age Gender Division 

1 150 G I - 

ANNON EIGHTS 
07:35:05.107 07:51:12.245 

00:16:07.138 15 M 

C 

2 19 6 

BEAU BROEKAART 
07:35:05.107 07:55:40.358 

00:20:35.251 15 M 

C 

3 19 8 

HAROLD MARTIS 
07:35:05.107 07:58:21.460 

00:23:16.353 16 M 

C 


DIVISION B Age Group 
Results for Relay Group B 

Pos. Bib. Name Gun 

Start Finish Gun Elapsed 

Age Gender Division 

1 189 I N A L D 

FERNANDEZ /JU- 

LIAN BANWARIE 
07:12:12.038 07:24:28.301 

00:12:16.263 M 

B 


DIVISION C Age Group 
Results for Relay Group C 

Pos. Bib. Name Gun 

Start Finish Gun Elapsed 

Age Gender Division 

1 199 R Y A N 

STRICK/ KEANU VROLI- 
JK 07:35:05.107 
07:55:04.729 00:19:59.622 

M C 

2 200 KIANZAAL 

/STIJN V DISHOECK 
07:35:05.107 07:57:01.400 

00:21:56.293 M 

C 





STATEN V'AN AktlttA 

OPENBARE VERGADERING OP30 AUGUSTUS20IS OM 
UUR V.M. !N l)E VERGaDERZAAL VAN DE STATEN VAN AKUBA 


TE BHl ANhU.llN ONDEttWFRP 


Anenc^u; 

jfllichlingçr Jlkw ullu nuiHsLC-rs in/dtkc de sUuicf WU 1 Mkcn van de 
ovdKidsiiEiaHéb, dc rcalfcR.niç vm dç bcj’ncning van ik- minisletiift van lid 
jjnd Y(wr liifL dicnstjajir 2 OtB, cn Ivcl ondcraOck naar dc vçrUpng vun tk 
kffslcn van dc uverficid (n.iLV. de door de Suilen Mngcntfirum mcnic no, 63 
Cijdens dc l>dtnndclin£ vajs dç LBrtbvçro«kiiirtg lol v^bsLclling vtm dc 
bcgroEingçn v:lis dc mmisleries yjIil hvL L.:uid voor hvt dicnsijiUir 201 t$]l 

Pc r.rintlçT, 

mr.drs. Mecinim C’ls. J. Hck 

Jethro Saint Fleur ganado absoluto di Aruba 1/4 Marathon & 5K 


ORANJESTAD - Durante fin di siman a tuma luga 
e Aruba 1/4 Marathon & 5K patrocina pa WEB Aruba 
NVy ELMAR & Utilities NV 

Den e categoria masculino, Jethro Saint Fleur a triunfa den e 
10.5 marcando un tempo di 38.ly Pauline Vackier a gana den 
e categoria femenino. 

Pa loke ta e 5km, aki e hoben triatleta Giannon Eights a logra 
e prome luga den e categoria masculino mientras Mascha 
Ooms a gana den e categoria femenino. Un careda completa- 
mente bendi cu a sali for di Elmar San Nicolas y Zeerovers, 
Savaneta. Esaki ta segun e fuente 297Sports. 

Parlamentario Endy Croes (MEP): 

‘FFD tin un Plan ‘Macabro’ pa e parkenan deportivo’ 


ORANJESTAD - Parlamentario Endy Croes (MEP) 
ta preocupa pa e rumbo cu Fundacion Facilidadnan 
Deportivo (FFD) ta bayendo. 

Pa splica pueblo poco mas di FFD, kico y kendenan ta FFD 
y con esaki a lanta? Desde aña 2001, momento cu MEP a 
gana eleccion aplastante cu 12 asiento, minister di deporte 
Ramon Lee tabata tin como vision y conviccion pa renoba 
stadion Frans Figaroa na Noord. E tempo aya e stadion ta- 
bata cay bou di maneho di Aruba Sport Unie (ASU). ASU 
sinembargo no tin nocion pa maneha parke y nan 'track re- 
cord’ ta papia pa su mes. Sporthall (awe Centro Libertador 
Betico Croes) a bira un ruina bou maneho di ASU y gobi- 
erno mester a cay aden pa renoba esaki. Stadion na Dakota 
mescos a bira un ruina y mester a traspas’e pa Lotto pa asina 
e por a wordo renoba. 

Joe Laveist y Frans Figaroa 

Joe Laveist na dos ocasion a bira ruina bou nan maneho 
y gobernacion AVP (Henny Eman) na 1994 pa 1999 a 
renob’e pa ASU, y gobernacion (Mike Eman) a bolbe haci 
mescos via di renob’e hincando miyones di FDA, y a laga 
esaki den man di ASU. Pues marca mi palabra y warda e 
corant aki, pero aki 6 aña e lo ta na werki y un ruina atrobe. 
Bo no por keda haci mesun cos y spera un resultado dife- 
rente. Stadion na Noord, prome cu esaki a wordo renoba, 
sr. Lee a exigi cu mester traspasa esaki sea pa Lotto of pa un 
entidad nobo, pero no por lag’e den man di ASU, pasobra 
e resultado ta conoci. Despues cu ASU a rebeldia masha 
hopi, prome minister e tempo aya Nelson Oduber a con- 
vence tur e partnernan pa lanta un fundacion nobo, cual 
lo carga e nomber di Fundacion Facilidadnan Deportivo, y 
asina traspasa e stadion di Noord na e fundacion aki, y pa 
asina e proyecto di renobacion por a inicia. 

FFD tambe ta secuestra 

FFD esta Fundacion Facilidadnan Deportivo ta consisti di 
3 miembro di ASU, 3 miembro di Lotto pa Deporte y 3 
miembro cu minister di deporte ta nombra y nan 9 ta en- 
carga pa cu e maneho di parkenan. A cuminsa cu Frans 
Figaroa y poco poco a keda traspasa mas parke pa e funda- 
cion aki. Kico ta pasando actualmente? Gobierno di AVP a 
converti FFD den un luga pa complace amigo y a bin cu e 
idea pa pone bou di e maneho un director cu un salario di 
lOmil pa luna. A yena FFD cu hendenan di marketing cu 
salario di 6mil florin pa luna. Consecuentemente no tin 
placa pa mantencion, te cu por ehempel Concacaf a keur af 
ambos stadion di futbol, y Aruba lo mester hunga su wega 
di Nations League di Concacaf dia 9 di september proximo 
na Corsou. 

Maneho di FFD ainda ta den constelacion cu AVP a lag’e 
y a tuma e postura di Lotto, esta pa secuestra e fundacion. 



Kr$çhien$ prtikçl 1203 lid 2 (oud) respGçiievefijk 3:263 (niçuw), v&n het Bufgçrlijk Weitxiek v$n Aruba 
zutfen de votgenóe onroerende zaken in het o penbaar worden i /erkocht. De verkoop vindt ptaats eerst 
bij opboct en vervofgens bij afrrtijntog. 

1. een perceel ergendomsgrond, groot tweeduizend vierkanie ineter (± 2.000 im% gelegen te 

Mahurrna in Aruba, tnekend als eersle aldeling seette T numrmer 31 P rmei het daarop 

gebouwde, plaaiselijk bekend als: Mahuma 52. 

Inzetprijs: nader te bepalen: 

2. een perceei eigendonisgrond, groot zeshonderd elf vierkante meier (611 rm a ) T gelegen te Cumgina 
in Aruba, kadastraal bekernd als eerste afdeling sectie P nummer 1259, rmel heldaarop gebouwde, 
plaatselijk bekend als: Cumana 121: 

inzetprijs: nader le bepalen: 

Onderhandse schfiftelijke biedingen kunnen tot en met 12 september 2018 tot 16:00 uur worden 
aanqenomen; ieder bieder is verplicht le tonen dat hij zijn bod kan nakomen, zulks ter beoordeling van 
de executant. 

Krachiens artikef 502 respectievelijk 544 ev. van het Welbaek van Burgerfijke Rechtsvordering van 
Aruba zai de voigende onroerende zaak in het openbaar woróen verkocht, De verkoop vlndt pfaats 
eersl bif opbod en vervofgens bij afmijntng. 

3. een perceel eigendomsgfond, groot vierduizend negenhonderd vijlennegentig vierkame meter 
(4.996 m z ) p gelegen ie Rooi Koochi in Aroba, kadastraal bakend als vierde afdeling seotie E 
nummer 742, mei hel daarop gebouwde, plaaiselijk bekend als: Rooi Koochi 30-E; 


Traspaso di parkenan pa ASU 

Mientras tanto FFD a inicia cu su Plan Macabro’, esta pa 
cuminsa saca e parkenan for di bou di FFD y traspasa es- 
akinan pa ASU. FFD a inicia e proceso cu veld di Nadi 
Croes/Crismo Angela y a cuminsa pone logo di ASU den 
e parke. Sr. Croes ta puntra te unda e grado di sinberguen- 
seria ta bay? Presidente di ASU Gerald Franca sa masha 
bon cu nan no a pone ni un solo placa pa traha e parkenan 
aki y ta den maneho di FFD 'pa complace nan terkedad’ pa 
proyectonan por a bay door. Awe kier bin cu un Plan Ma- 
cabro pa horta e parkenan aki for di pueblo? Wel momento 
pa actua a yega pa caba cu sinberguenseria. Sr. Croes ta haci 
un apelacion na e minister en cuestion pa manda yama e 
3 miembronan (nombra pa sr. Schwengle) y cu ta repre- 
senta minister di deporte e siman aki aden pa duna cuenta 
y stand van zaken di FFD. 

Sr. Croes a termina splicando cu sea mester cumpli of 
mester cana e caminda legal, pero e wega di macabro aki ta 
termina e siman aki den bon of den malo. 


Inzetprijs: Afl, 1.011-000,00; en 

in gcval van veiling krachtens beslagrechl beslaat geen rfiqgelijkheid tql onderhandse biedmgen. 

Krachtens een vonnts van hef Gemeenschappefijk Hof van Jusiiiie van Aruba, Curaçaa r Srnf Maarfen 
en van Bonaire, Sint Euslatius en Saba zal de votgende o nroerende zaak in het openbaar worden 
verkocht De verkoop vtnót plaats eerst bij opboó en vervotgens bij afmijning, 

4, het rechi van erfpacht tot een juii tweeduizend vierendertig op een perceel domeingrond, groot 
áénduizend zevenhonderd dneénvi|ftig vrerkante meter (1.753 m*), getegen te Mátividin in Aruba, 
kadastraal bekend als derde afdefing sectie A nummer 74, met hei daarop gebouwde, plaatselijk 
bekend aJs: Mativrdiri 4. 

inzetprijs: nader te bepalen. 

De verkoop zal plaalsvinden ten overstaan van mr H.M. Rodriguez-Taekema, notaris in Aruba, op 26 
september 201B om 10:0D uur in de vergaderzaal van renaissance COnferenCE CENTER aan 
de L.G Smith Boulevard 82. 

De veilingvoorwaarden zijn beschikbaar op hei kantoor van de genoemde notaris bij: 

Notariskanloor Rodriguez-Taekema 
SUCU i De la Sallestraai 60 
(rotonde Seroe Blanco) 

Tel: (297) 588-2400 * Fax: (297) 588-2500 * EmaiJ: j.decuba@notarisrodriguez.com 

Marisol Lopez-Tromp (POR): 

‘Contesta di minister tocante pago di servicio di Serlimar por tin 

consecuencia riba otro topico’ 



ORANJESTAD - Durante e reunion publico 
tumando luga na e momentonan aki riba e 
‘voortgansrapportage’ di Serlimar, parlamen- 
tario Marisol Lopez-Tromp a bin cu un serie 
di puntonan y preguntanan al caso, cual con- 
testanan sigur lo determina e posibilidadnan 
di exito di e ley di Serlimar. 

E1 a indica cu na 2005 a pasa e ley di Serlimar, ley 
pa cual e mes e tempo ey como minister a firma pe. 


E ta bisa cu ora cu bin cu un ley asina, ta haci’e pa 
cumpli cun’e, ehecute y e resulta un exito. Un di e 
condicionnan cu tabatin e tempo ey ta bisa cu e lo 
a trece miyonnan aden, pero realidad ta cu despues 
di tanto aña esey no ta e caso. P’esey ta importante 
ora pasa leynan den parlamento pa percura pa su 
ehecucion y mantene na loke wordo aproba den 
sala di parlamento. 

A base di esey, e tin e siguiente preguntanan: 


1. Punto di salida den nos paisnan den Re- 
ino Hulandes ta cu tur hende mester paga. Esey ta 
significa cu si kier tin un forma husto, tur hende 
mester paga. Pero desde 2005 bin ariba esaki no a 
sosode manera deber ser. Kier sa di minister cuanto 
ta esunnan cu si a paga y cuanto ta esunnan cu no 
a paga den cifranan concreto y cuanto e porcenta- 
henan aki ta pa e servicio duna, pasobra esaki si a 
wordo duna. 

2. Kico ta bay pasa cu esunnan cu tin bari di 
Serlimar y cu no a paga for di 2005 te awor, si go- 
bierno tin pensa di bay cobranan of no. Si e ta bay 
wordo cobra den forma retroactivo den etapanan of 
di biaha. 

3. Cuanto placa a haya for di esunnan cu si a 
paga durante tur e añanan y cuanto miyonnan tin 
riba caya. E ta bisa esaki pasobra ta trata di un ser- 
vicio cu si a wordo duna y un ley cu a wordo pasa 
cu mester wordo respeta . Tambe si ta bisa cu no lo 
bay cobra, esey lo kiermen cu lo bay recompensa e 
mal pagadonan. 

4. Si minister por splica kico a impedi cu e ley 
por a wordo ehecuta como tal durante asina tanto 
aña, mas ainda mirando cu tin mester di placa. 

5. Con lo por garantisa cu e hendenan cu no 
a a paga antes awor si lo paga, pasobra no tin nada 
mas halto cu un ley y e ley ta existi for di 2005 y nan 
no a paga? E contesta di minister riba e punto aki ta 
hopi importante pasobra e lo tin consecuencia riba 
hopi otro topico. 

6. Con lo bay forsa e hendenan pa paga y ki 
consecuencia lo bay tin si no paga? Cual ta e ar- 
gumento cu lo bin cun’e pa bisa cu lo haci uzo di 
esaki pa recogemento di procesamento di sushi, te- 
niendo na cuenta cu tur hende ta produci sushi? 

7. Con e cobransa lo bay, si e ta bay pa hogar, 
si e ta bay pa percela, pa cuanto hende tin den e cas, 
of ki otro forma? 

8. Lo desea di wak e consehonan di Departa- 
mento di Financia of CAD riba cualkier procedura 
cu minister kier bin cun’e y cual ta e miho forma 
cu nan a conseha pa haci’e, pero no solamente riba 
papel sino sigurando cu lo cumpli cun’e. 

9. Lo mester bin un cambio di ley adicional 
pa esakinan wordo cumpli? 

10. Con e procedura ta regla entre Ontvanger 
y Serlimar, den caso di cobransa. Ken na fmal ta 
responsabel pa e cobransa? 

11. Ken ta e miembronan cu ta den e Hunta di 
Supervision actualmente y ki rol nan tabatin tur e 
añanan den e parti di mal pagadonan? 

Parlamentario Lopez-Tromp ta fmalisa bisando cu 
e ta considera cu ‘no solamente tur hende mester 
cumpli cu e pago pa recogemento y procesamento 
di sushi pasobra e ta un ley, pero tambe ta trata di 
un responsabilidad civico pa bienestar di cada un di 
nos cu ta biba riba Aruba’. 

Parlamentario Marlon Sneek(AVP): 

‘Lider di fraccion di MEP ta menasa di no sostene 
protocol y cambio di ley di Caft’ 



ORANJESTAD - Falta sol- 
amente algun dia pa gobi- 
erno entrega presupuesto 
2019 na parlamento segun 
lider di fraccion di AVP, 
Marlon Sneek, segun pa- 
labracion cu gobierno tin 
cu Hulanda y Caft pero 
den henter e desaroyo aki, 
mester señala cu ainda go- 
bierno no a firma e proto- 
col cu a logra cu Hulanda 
y lo mas tristo ainda, ainda 
parlamento no sa nada di 
e protocol ey, mientras cu 
tampoco a logra di manda 
e cambio di ley di Caft pa 
duna e comision aki un 
base legal. 

Pa colmo segun parlamentar- 
io Sneek, e lider di fraccion di 
MEP a bay prensa y informa 
cu su fraccion lo no coopera 
pa firma e protocol cu gabi- 
nete Wever Croes a acorda cu 
Hulanda y tampoco su frac- 
cion lo sostene e cambio di 
ley Laft cu ta duna Caft su 
base legal. 


“Sinembargo apesar di a sali 
bin dilanti cu hopi pikete, tin 
cosnan cu nos no por caba 
di compronde den henter e 
bruhacion aki, ya cu fuera cu 
Caft ta ‘nowhere to be seen,’ 


y te ainda no tin base legal pa 
Caft funciona ya cu e comis- 
ion aki a bin na vigor pa me- 
dio di un Landsverordening 
y den esaki ta papia kico ta e 
normanan basa riba cual Caft 
mester toets nos presupuesto. 


Na 2018 esaki no a tuma luga, 
supuestamente mucho riba 
man, no tin tempo pa esaki, a 
yega na un protocol, a yega na 
un acuerdo, cu otro palabra 
pas den luz cora numa y no 
worry cu tin polis y gobierno 
a pasa den verboden, ya cu 
nan tin mag. 

Awor cu ta yegando na presu- 
puesto 2019, atrobe protocol 
no ta cla, atrobe e ley di Caft 
no a wordo cambia, pa asina e 
tin un base legal pa Caft por 
funciona na Aruba y mas cu 
tur cos, duna un advies riba 
presupuesto. 

Riba dje nos por a scucha lider 
di fraccion di MEP ta declara 
cu nan fraccion no ta bay di 
acuerdo cu e protocol cu nan 
prome minister ta bezig cu 
ne pero aki ta bon pa men- 
ciona cu nos conoce e lider 
di fraccion aki caba, kende ta 
manera un tiger di papel sali 
brul duro manera un leon pa 


despues sali na careda. 

Esey ta su estilo cu nos a tuma 
nota di dje caba caminda e ta 
sali ariba tur tema, haci desor- 
den y despues hunga su rol di 
bisa cu “awor nan a splica mi 
bon,” y “nos ta di acuerdo 
cu loke nan a splica,” pero no 
tin consistencia, simplementa 
ta bin dilanti y play masha 
controlador di gobierno, cu 
su persona e si ta controla, 
cu e si ta wak, pero ora cu a 
nota cu cosnan no ta corecto, 
nos no ta mir’e tuma accion 
tampoco. 

Te ainda no tin cambio riba 
e posicion di Caft, fraccion 
di AVP a dirigi pregunta na 
gobierno pero sin haya reac- 
cion y nos no a haya copia di e 
protocol pa studia of si atrobe 
nos ta bay pasa un presupues- 
to sin cu tin base legal pa loke 
ta e consehonan cu Caft ta 
duna”, parlamentario Marlon 
Sneek a mustra. 


Parlamentario Endy Croes (MEP): 

‘Seleccion di Futbol di Aruba mester hunga nan wega te na Corsou’ 



ORANJESTAD - Parla- 
mentario Endy Croes ta 
hopi preocupa cu e mane- 
ho actual di Fundacion 
Facilidadnan Deportivo 
(FFD). Como presidente 
di e comision fiho di de- 
porte y cultura mi no por 
para keto man crusa. 

No solamente nan no ta cum- 
pliendo cu e meta fmal esta pa 
mantene e parkenan deporti- 
vo pero tambe tin hopi leak- 
age di placa eyden. FFD ainda 
ta secuestra mescos cu Lotto 
pa Deporte pa un Bestuur 
Berde Dimes! Mescos cu 
Lotto pa Deporte no tin res- 
pet pa minister y ta actuando 
manera nan ta riba un otro 
isla banda di Aruba. Aunke 
mayoria empleado kier sinti e 
cambio, nan ta bibando ainda 
den e tormenta como rehen 
bou di un Bestuur sin rumbo 
cu no kier baha. 

Acelera e cambionan den 
FFD 

FFD su Bestuur ta consisti 
di 3 representante nombra pa 
ASU, 3 representante di Lot- 
to pa Deporte y 3 represent- 
ante nombra pa minister di 


deporte. Comprendibel ta cu 
e 3 representantenan di Lotto 
y di ASU kendenan ta berde 
di mes y no tin e minimo 
idea pa baha of entrega nan 
retiro manera un ciudadano 
comun y coriente lo actua. 
Sinembargo e 3 represent- 
antenan nombra pa minister 
Schwengle ainda ta keiro den 
FFD. Parlamentario Croes 
ta manda un recomendacion 
fuerte pa su minister di De- 
porte pa acelera e cambionan 
necesario den FFD cueste 
loke cueste. Si bo no kier bay 
den bon nos lo percura pa bo 
bay den malo, segun Croes ta 
splica. Imposibel un bestuur 
di FFD cu no ta funciona ai- 
nda ta na poder. Si mester bay 
corte bek haci cera pero Croes 
no kier tolera ni un solo dia 
mas sin mira un cambio. 

No tin placa pa manten- 
cion? 

Pakico Croes ta indigna? Al- 
gun siman pasa e technical 
staf di Concacaf tabata na 
Aruba pa asina “keur” ambos 
stadion tanto compleho de- 
portivo Frans Figaroa como 
Stadion Guillermo Prospero 
Trinidad na Dakota. Con- 


cacaf tin su Nations League 
andando unda Aruba lo mes- 
ter enfrenta Bermuda 9 di 
september proximo. Lam- 
entablemente ambos stadion 
a wordo “afgekeurd” pa e 
technical Staf di Concacaf. 
Ambos Stadion ta den mal es- 
tado y no ta cumpli cu e stan- 
dardnan minimo. Pa Aruba 
competi Aruba su seleccion 
mester biaha pa Corsou pa 
bay hunga aya na hermana 
isla den un Stadion cual si a 
pasa e keuring. Mike Eman 
a crea un structura na FFD 
unda awe tin hasta un direc- 
tor kende ta cobra 10 mil flo- 
rin pa luna. Tin un payroll di 
alrededor 2 miyon florin pa 
aña y no tin placa pa mantene 
y drecha nos stadionnan? 
Unda nos ta bay y te ki dia 
mester keda wanta e abuso- 
nan aki? Tristo cu mester re- 
beldia pa hiba deporte dilanti. 

Ladron ta ser premia 

Por corda tanto ex minister 
Ramon Lee y su ruman ken- 
denan tabata e motor den de- 
porte, esta Dochi Lee a traha 
incansablemente pa por a 
renoba e Stadion Frans Figa- 
roa y esun na Dakota. Dochi 


Lee semper a percura pa fon- 
donan pa mantencion di nos 
parkenan pa weganan inter- 
nacional di nos seleccion di 
Aruba por tuma luga na cas. 
Hopi tristo pa mira e direc- 
cion cu cos ta bay. Pa colmo 
un empleado AVP amigo di 
Mike Eman a wordo kita pa 
ladronicia 3 luna pasa y Mike 


Eman himself ta yama e di- 
rector actual kende ta su bon 
amigo pa tum’e bek na trabou 
cual a tuma luga tambe. Pues 
Parlamentario Endy Croes 
tin hopi preocupacion pa e 
rumbo cu FFD ta bayendo 
y ta exigi pa tuma accion a la 
fuersa pase loke pase, Endy ta 
termina bisando. 

Parlamentario Shailiny Tromp-Lee (MEP): 


‘Peticion pa pone polis drumi riba caminda di Jaburibari 
pa Calabas y Bakval pa rotonde na Marriott’ 


ORANJESTAD - Durante 
tratamento di presupues- 
to di DOW pa aña 2018 
Parlamentario Tromp- 
Lee a trata e echo cu den 
e ‘memorie van toelicht- 
ing’ ta keda menciona cu 
DOW lo sigui cu e pone- 
mento di polis drumi (ver- 
keersplateau) den 2018 pa 
por garantisa siguridad. 

Sra. Tromp-Lee a indica cu 
durante campaña el a bishita 
hopi cas caminda nan ta pidi 
pa pone polis drumi den nan 
bario y ta conta di diferente 
situacion peligroso cu nan a 
experiencia. Loke mas ta re- 
salta ta e grado di insiguridad 
cu nos hendenan ta sinti, sigur 
nos grandinan. Pa e motibo 


aki tambe el a indica na min- 
ister di Infrastructura cu e lo 
manda un carta cu e camind- 
anan cu el a ricibi peticion pa 
e ‘polis drumi’ keda poni pero 
durante tratamento di presu- 
puesto di DOW Tromp-Lee 
a haci dos peticion special na 
minister pa pone polis drumi 
na e siguiente camindanan: 
Ariba e caminda di Jaburibari 
cu ta pasa banda di e Parke 
Curason. Di e rotonde di Ja- 
buribari pa Calabas y tambe 
ariba e caminda di Bakval pa 
e rotonde banda di Marriott 
Hotel. 

E caminda di Jaburibari pa 
Calabas ta un caminda hopi 
druk, cu casnan hopi cerca di 
caminda y sigur unda e parke 


Curason ta situa ta un camin- 
da cu hopi hende ta para na 
banda y of mester crusa ca- 
minda. Autonan ta core hopi 
duro y sigur ta necesario pa 
pone e polisnan drumi pa por 
garantisa siguridad y trankili- 
dad na tur cu ta biba y trafica 
banda y ariba e caminda aki. 

E caminda na Bakval ta un 
caminda cu ta keda hopi uza 
como conexion entre e ca- 
minda Misa Westpunt pa e 
caminda di Sasaki. Un area 
residencial y caminda cu au- 
tonan ta core cu velocidad 
hopi halto. Cu e meta pa ga- 
rantisa e siguridad ta necesa- 
rio pa pone polis drumi ariba 
e caminda aki. 



FraccionAVP: 


‘Cumbre '18 e compromiso cu Pueblo, Pais y Partido’ 


ORANJESTAD - Mike 
Eman, lider di partido 
AVP, acompaña pa Rich- 
ard Arenda y Ichelle Si- 
mon, a tene un conferen- 
cia di prensa unda ta spli- 
ca di e cumbre cu ta tuma 
luga otro siman, dia 2 di 
september den Renains- 
sance Convention Center. 

Despues di eleccion di aña 
pasa, unda partido AVP a re- 
sulta e partido mas grandi, 
AVP y su dirigentenan den 
su totalidad a haci un com- 
promiso cu pueblo. Eman: 
M E compromiso aki tabata pa 
traha riba e retonan nobo cu a 
bin hunto cu e posicion nobo 
cu AVP a haya desde 22 di 
september 2017. M 

Sr. Eman a splica cu pa AVP 
semper ta importante, sea 
cu e ta den gobierno of den 
oposicion pa haci e tarea cu e 
tin cu un dedicacion comple- 
to y cu e devocion pa sirbi co- 
munidad lo miho posibel. M Ta 
den e cuadra ey tambe histo- 
ria di partido a demostra cu 
ora nos ta den oposicion, nos 
a carga esaki cu dos meta im- 
portante. Nan ta cumpli cu e 
tarea den parlamento, loke ta 
tumando luga awor aki tambe 
debidamente. Nos parlamen- 
tarionan ta percura pa bos di 
pueblo resona y e mandato 
cu AVP a haya resona den 
parlamento. Tambe pa con- 
trola gobierno y na mes mo- 
mento prepara nos mes pa un 



miho gobernacion. Partido ta 
cumpliendo cu esaki tambe." 
Eman a sigui splica cu partido 
a reflexiona riba resultado di 
eleccion y e mandato cu par- 
tido a haya di comunidad. 
Algo cu partido ta cumpli cu 
ne cu un serenidad grandi y 
cu masha hopi humildad. 

Pasobra ora pueblo papia 
mester scucha cu atencion. 
’Scucha, pensa y trece cam- 
bio' semper ta parti di pensa- 
mento di partido y ta e forma 
con partido ta acerca e bos di 
pueblo. Eman a bisa cu esey 
ta loke AVP a bin ta haciendo 
durante e ultimo lunanan 
desde eleccion. M Nos a enfoca 


riba e organisacion interno di 
partido y con ta prepara miho 
pa un siguiente eleccion y un 
siguiente gobernacion y pa ta 
prepara pa e rol cu nos tin na 
e momentonan aki." Lider di 
partido a haci un yamada na 
henter comunidad pa atende 
Cumbre '18 ya cu esaki ta 
un momento culminante di 
e prome fase di reflexion, 
preparacion, fortificacion y 
modernisacion di partido. 
Henter conseho di partido 
AVP, henter fraccion, direc- 
tiva di partido, instituto y 
fundacionnan ta participa na 
e cumbre aki. 

Richard Arends, miembro di 


parlamento pa partido AVP, a 
splica mas riba contenido di 
Cumbre'18. "Manera Mike 
Eman a bisa caba, preparacion 
ta esencial pa partido AVP, e ta 
e clave di nos maneho, e clave 
di mehoracion y ta e clave pa 
hiba Aruba dilanti pa trece 
prosperidad. E ta e liña cora 
di maneho di gabinetenan 
Mike Eman I y II. Awor aki 
nos ta preparando nos mes pa 
un siguiente gobernacion, pa 
por asumi e responsabilidad 
ora nos haya e tarea aki un 
bes mas." Sr. Arends a enfoca 
riba Cumbre'18 splicando cu 
esaki ta bay tin e mes un for- 
mato cu lOOOVoz cu tabata 
un evento participativo unda 


a fiha e programa di partido. 
Mil persona por a contribui 
cu nan idea, pensamento y 
consehonan cu despues a 
wordo tuma como guia den e 
programa di partido. "Esaki ta 
algo esencial na momento cu 
nos ta fiha nos maneho y nos 
plannan cu participacion di e 
ciudadano pa wak unda e kier 
mira Aruba den futuro y con 
AVP por contribui na esaki." 
Ichelle Simon, miembro 
di Fundacion Digna Lacle- 
Herrera, a bisa cu partido ta 
cla pa Cumbre'18. "Partido 
AVP semper a duna mues- 
tra di su vision y su mision. 
Esaki a keda demostra du- 
rante e ultimo ocho añanan 
di gobernacion. Awor den 
oposicion partido ta sigui 
traha den e miho forma po- 
sibel pa cumpli cu su tarea. 
Na e Cumbre'18 comuni- 
dad di Aruba ta invita pa bin 
hunto pa tende kico ta e vi- 
sion y mision di partido AVP 
pa e añanan nos dilanti. " Sra. 
Simon a splica cu Cumbre'18 
ta un oportunidad grandi cu 
ta wordo brinda na tur hende 
pa bin reflexiona hunto cu 
partido, dialoga y participa pa 
asina mira kico ta e plannan 
cu partido AVP tin pa futuro. 
Lider di AVP Mike Eman, 
Richard Arends y Ichelle Si- 
mon a haci un yamada fuerte 
pa tur hende bin participa 
na Cumbre '18 pa asina ta al 
tanto di loke partido tin riba 
agenda. 

Cosecha ta organisa ‘Under the Stars market’ 


ORANJESTAD - Diabierna, dia 
31 di augustus, Cosecha Oranjes- 
tad conhuntamente cu Taste my 
Aruba ta organisando un biaha 
mas ‘Under the Stars market’. 

E edicion aki ta dedica na nos musi- 
conan y ta p’esey mes Edjean Semel- 
eer lo t’ey presente conhuntamente 
cu mas amigo, pa asina por trece 
ambiente e anochi aki. Edjean lo ta 
cantando bou palo den un seno fa- 
miliar, pa trece un ambiente unico. 

Pa locual ta e artesanonan presente lo 
tin variedad amplio. Productonan cu 
por encontra e dia aki ta por ehem- 
pel cuadranan, joyas, productonan 
traha di glas, koper, klei y mucho 
mas. Asina aki por reconoce e pro- 


ductonan traha local y por distingui 
e productonan aki di e producto nan 
importa. Naturalmente e tienda di 
Cosecha Oranjestad mes lo ta habri 
pa e evento aki. 

Tambe miembronan di United 
Farmers Aruba lo ta presente manera 
UFAruba, Cunucu297, Goshenaru- 
ba, 297Farm y Ecolivingaua. Taste my 
Aruba manera semper lo ta cla pre- 
para cu nan dushi cuminda y bebida 
crioyo. 

Bishita e Facebook page di 
Cosecha:www.facebook.com/Aruba- 
Cosecha of pasa cerca nan dia 31 di 
augustus, e empleadonan ta cla pa 
yuda bo y conta bo un tiki mas di cada 
producto. 



Misa di Sanacion na Misa 
Inmaculada Concepcion 


SANTA CRUZ - E 
siguiente Misa di Sanacion 
na Parokia Inmaculada 
Concepcion ta diahuebs 
awor, dia 30 di augustus pa 
7:00 di anochi. 

Pader Jose Miguel lo celebra 
e Misa di Sanacion cu 
Exposicion di Santisimo y 
pa medio di esaki ta haci un 



invitacion na tur parokiano 
y fielnan di otro parokia pa 
asisti sin falta. 



Seminario ‘Let’s sit the right way’ 


ORANJESTAD - Direc- 
tiva di Fundacion Move- 
mento Ta Bida (FMTB) 
kier informa cu diamars, 
dia 9 di october, lo tuma 


luga e seminario ‘Let’s sit 
the right way’ (Seminario 
di Postura), den Renais- 
sance Convention Center, 
di 8or di mainta pa 2or di 


atardi. 

Lo tin diferente oradornan cu 
lo trece nan charla y informa- 
cion tocante e tema di e semi- 
nario. 

Professor Dr. Erik Peper, 
conoci di e CAAC 2017 
(Congreso di Active Aging), 
lo trece informacion intere- 
sante di su estudio y inves- 
tigacion cu el a haci na Uni- 
versidad di San Francisco. Su 
estudio tabata basa ariba per- 
sonanan cu pa oranan largo 
ta sinta y para, y cu tin varios 
keho y dolor di schouder, 
nek, lomba y cabes. Pa evita 
esakinan, lo bay introduci un 
aparato nobo y unico pa Aru- 
ba, ‘Upright Go’, cu lo yuda 
pa drecha bo postura. 

Den e maneho cu compa- 
nianan y organisacionnan ta 
hiba pa combati ausencia pa 
motibo di e 

kehonan menciona, bo per- 
sona ta ricibi informacion 
valioso cu ta trata e salud y 
bienestar di 

empleadonan, y a lo largo lo 
baha e gastonan di AZV Den 
cuadro pa promove e experti- 
cio di e participantenan na e 
seminario, nos tin otro ora- 
dornan pa duna informacion 
interesante y adecuado. E 
oradornan aki ta: Jaime Fal- 
coni, neurologo, Renato van 
Putten, chiropractor, Jerome 
van der Spil, fisioterapista y 
Nanelle Croes, terapista ocu- 
pacional. 

Pa participa na e seminario 
aki, por pasa inscribi na ofi- 
cina di FMTB situa na IBiSA. 
Tin solamente 100 luga dis- 
ponibel. 


Reiistration Fqnn 
SEMINARI0 P0STURA 


Pt 1 

Mr. / M n, f Mi. Fifit and Lsst Namt: 


Drg^nuatwfi 


FurnMon Moveintnio u Bkl i 

' / 


ÇpntJtt [>GCatfe 

Addr-c^s-: 


pty: 


Cwfltry: 


E-mAii: 


1e*epKonf/«| nmwbefi 




Fvftda^l MflvirnbçrHO U Sld« 
AUOuni Nr. CMB HJ7435M 
A-sfrc^r Hwibcrg*tavclG-5 


n iiun i B m mm 


inqulrlfifltepietofltiel: wsroldde MlQndj^Mrdlnptor) pt S93-OBW 








































DIAMARS 28 AUGUSTUS 


MflOBITUARIO 





No keda asombra pa loke mi ta bisa: 
Pasobra ta jega e ora cu tur cu ta morto den graf lo 
scucha su stem y nan lo sali. Esnan cu hasi bon, lo 
lanta for di morto y haña bida eterno. 

Juan 5:28 


Cu inmenso tristeza na nos curazon 
nos ta participa fayecimento di: 



Mike Giovanny Flanegin 

14 nov 1971 - f27 aug 2018 

Ta invita pa asisti na e acto di entiero cu lo tuma lugar 
diahuebs 30 di augustus 2018 for di 9’or pa 1 l’or di 
mainta na Royal Funeral Home y después lo Sali pa 
santana Central di Sabana Basora. 


Adres pa condolencia: diaranzon 29 augustus 2018 for di 
7’or pa 9’or di anochi na Royal Funeral Home. 

Lo bai tin un box disponible pa Edmund Harms 
Foundation. 


7<<k- 

ZXiojro]rsi 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso tristeza na nos curazon, pero conforme 
cu 

boluntad di Dios nos ta participa fayecimento di: 



Juan Silverio Brete 

*20-06-1944 - f26-08-2018 
Acto di entiero lo wordo anuncia despues. 



D1A 


No laga boylu 
bira victima 
di abuso sexual 


Preveni 

- NATEMPO 







Señor ta mi Wardador, mi n' tin falta di nada; den 
kunuku di yerba berde E ta pone mi sosega. E ta hiba 
mi na awa trankil, pa mi bolbe haña forsa. 

Salmo 23 

Conforme cu boluntad y agredecido pa loke ela hasi y 
nifica pa nos, nos ta participa fayecimento di: 



Sr. Hyacintho P.J. Thiel 

Mihor conoci como 'Chin' 
*17-08-1948 - f22-08-2018 


Na nomber di su: 

Esposa: Maria Thiel-Croes 

Unico Yiu:sr. Eduardo Thiel y yui 


Ex yema: 

Nieto stima: 
Mescos cu Yui: 


Rumannan: 


Swa y Cuñanan: 


Madeline Werleman 
Sidney Thiel 

Carola Ridderstap & Delbert Kock 
Eithel Kock & Silvia Wouters 
Carlos Jr. & Simone Ridderstap 
Seferino y Carin Thiel y yiunan 
Monica y Heronimo Koolman 
Lucia y yiunan 
Gilberto Thiel 

Gregorio y Maritza Thiel y yiunan 
Maikel y Mildred y yuinan 
Maria Thiel 
Apolinario Thiel 

Mercedes Thiel y Rigoberto Koolman 

Cecilia y Ashley Frans y yiunan 
f Elogio Thiel 
+Sra Francisca Thiel 
Regino Croes 
Franselina Croes y yiunan 
Maikel Croes y yiunan 
Hilda y Armando Bulos 
Stella y Ronald Carrion y yiunan 
Margarita Croes y yiunan 
Elvira, esposo y yuinan 
f Andres, Lientje y yiunan 
Milo Croes 

Romulo Croes y yiunan 
Tanta di respet stima: Sebastiana Thiel y famia 
Iha: Giovanny St.Jago 

Sobrino(a)nan, Primo(a)nan, tanta y omonan, primo(a)nan, su 
amigonan di cas: sr. Alberto Kock, Shelly Toppenberg, Maikel 
Robert, Monti Duin, Doy Erasmus, Erick Henriquez, Pedro 
Maduro, Ari Thiel y famia, fCarlos Ridderstap, Lilian 
Ridderstap, Achmed Ras, Endy Croes, Chispen Chirino, Weren 
Frido Croes, Rolly Croes, Roy Geerman, Jossy Lacle, Maiky 
Feliciano, Boei Maduro y Manira, Angel Geerman y Rebeca, 
Diego de Cuba, Boshi Curiel,Henny Leo,Shato 
Werleman,Josito Ruiz,Giovanny Leo. 

Demas famia: Thiel, Croes, Willems, Werleman, Geerman, 
Kock, Koolman, Herrera, Martha, Roja, Vrolijk, Peña, Albertsz, 
Dirks, Frans, Sierra, Gomez, Ardanas, Maduro, Winklaar, 
St.Jago. 

Tur su amigonan, ex coleganan di W.E.B., Directiva y 
Sindicato di S.I.W.A. y S.T.A, Aruba Softball Bond, ex 
amigonan di su equiponan di Beisball di antes. 

Di team di drag race di Aruba: Leo's Racing, Brazilian fresh, 
Mr. Big Joe, Big Daddy, Big Stuff, Super Sonic, Badbanana, 
Weekend Warriors, Mean Machine, Tj Racing, Don Flip 
Racing, Bellos Racing, Fast Falcon, Johannes Racing team Big 
Papito. 

Comer y cornper: Eloiza y Buchi Koolman 

Comer y comper: + Modesto Maduro y Mirta Maduro 

Ta invita pa asisti na acto di entiero cu lo tuma lugar Diaranzon 
29 augustus 2018 for di 2or pa 4or di atardi na misa Inmaculada 
Concepcion na St.Cruz. lo pasa cas di lor pa 1:30 pa despedida. 

Adres pa condolencia: Aurora Funeral Home, diamars 28 
augustus 2018 for di 7or pa 9or di anochi. 

Nos ta pidi nos disculpa si den nos tristeza nos por a lubida un 
of otro famia of conocir. Nos ta lamenta cu despues di entiero 
nos no por ricibi bishita di condolencia na cas. 





Ma btba mane mt ta Uter, semper man áen 
man cu Dtos. 

Mt ta bay for dt boso bista , 1 agando boso cu 
mt amor y cu e esperanza cu nos 1 o topa un 
dia béh . 

‘Ga met God , Bltjf met God , Love you alV 

Cu inmenso tristesa na nos curazon pero conforme cu 
Dios su boluntad nos ta participa fayecimento 
cristianamente di: 



Sra. Vda. Fortunata 
Aurora Nicolaas- Jacopucci 

Mihor conoci como ‘Aurita’, ‘Aura’, ‘Oma’ 
‘Auja’ 

* 14 oKtober 1944- 1* juli 2018 

Na nomber di su yiunan: 

Elena Nicolaas y famia 
Andrina y Darrell Dirks y famia 
Marcolino (Tito) y Valerie Nicolaas- Maduro 
Su nietonan: 

Ruele Hemandez y famia 

Rumardi Hemandez 

Ruben Hemandez y Gishlaine Meija 

Ayden-George Dirks 

Xevyn Dirks 

Ize-Nahae Dirks 

Su bisa-nietanan: Valentina y Eliza Anzola 
Rumannan: 

l*Maria Montaño y famia 

f Adelberto (Buchi) Jacopucci y famia 

fEmilia Paesch y famia 

f Aniceto (Nicky) Jacopucci y famia 

Stella Jacopucci y famia 

flsmael Jacopucci y famia 

Maiky Jacopucci y famia (na Hulanda) 

fLinda Jacopucci y famia 

fElio Jacopucci y famia 

Violeta Baena y famia na Colombia 

f Julio Alex Jacopucci y famia 

Reyna Jacopucci y famia 

Jolanda Jacopucci y yiunan (na hulanda) 

Narciso (Esi) Jacopucci y famia 
Manera yiu: 

Oswald (Ossy) Ras y famia na Boneiro 
Vicky Werleman y famia 

Bon Bisina y amigonan di cas: Shon Papa de Windt y 
famia, famia Kelie, Van der Linde y Miosotis, Lucia, 
Rignald, Benita, Wilson, Ruben na Boneiro, famia 
Helder, Mario (Mai). 

Na Korsou: amigonan y famianan: Halabi, 

Bemadina, Casperson, Salsbach, Hoeben, Rog, Bracely, 
Ricardo, Emandez, Curiel. 

Tur sobrino y sobrinanan, primo y 
primanan, suegro y suegranan, swa y 
cuña nan, compader y comadernan, 
ihanan, amigonan, conocirnan. 

Demas famia: Famia: Nicolaas, Jacopucci, Tromp, 
Hemandez, Dirks, Maduro, Montaño, Paesch, Giel, 
Luidens, Basart, Irausquin, Baena, Pacheco, Robles, 
Richardson, Scharbaay, De Windt, Ras, Werleman, 
Helder, 

Oportunidad pa condolencia lo ta 
diahuebs 30 di augustus 2016 for di 7or pa 
9or di anochi na Balashi 82. 

Cremacion di su restonan mortal lo tuma lugar den seno 
priva. 

Nos disculpa si den nos tristeza nos por a 
lubida un persona. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 27 Aug 2018 Anochi 




Sorteo # 

Joker Letter 

0 

x Jackpot 


0 

x Match 4+ 


0 

x Match 4 

775.000,- 

0 

x Afl. 12,00 



01 - 14 - 20 - 22-30 

Sorteo # 4512 

Proximo Jackpot 1 

0 

x Jackpot 

83.000,- 

7 

x Match 4 

92 

x Afl. 8,00 




Sorteo # 

Mega Ball 

0 

x Jackpot 


0 

x match 4 

250.000,- 

0 

x Afl. 500,00 

0 

x Afl 50.00 

0 

xAfl. 15,00 



M£GAIRBUS 


Afl. 350.000,- 



diario 6296 - 9976-5355 

SU 4 ER 3749 

FLAMING0 3119-2158-0771 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 27 Aug 2018 Merdia 

Sorteo # 


Joker 


Letter 


0 

x Match 4+ 

0 

x Match 4 

0 

x Afl. 12,00 


775.000,- 




Sorteo # 

Proximo Jackpot 1 

0 

x Jackpot 

79.000,- 

• 0 

x Match 4 

0 

x Afl. 8,00 



Sorteo # 

Mega Ball 

0 

x Jackpot 


0 

x match 4 

250.000,- 

0 

x Afl. 500,00 

0 

x Afl 50.00 

0 

xAfl.15,00 



iminc 


Afl. 350.000,- 

Aries 


Mercurio ta en bo elemento. Bo lenga ta 
los. No bay confundi sinceridad y frankesa, 
dos cualidad grandi, hopi positivo y noble, 
cu e falta di tactica na momento di papia. 
Numbernan pa awe: 5, 11, 20 y 34. 


Bo actitud lo resolve e conflictonan senti- 
mental cu por surgi. Areglonan sentimental 
y di tur tipo lo yega rond di bo, pero, esey 
si, solamente si bo actitud ta esun corecto. 
Numbernan pa awe: 6, 12, 21 y 35. 



Tauro 


Bo regente den e elemento di candela por 
bira algo indiscreto. Bo mester scucha bon 
loke nan ta bisando bo, locual por ta con- 
tra productivo. Numbernan pa awe: 7, 13, 
22 y 36. 



Geminis 


Den e transito di bo dirigente den bo ele- 
mento lo aumenta bo intuicion. Bo ta pone 
bo mes na luga di e otro persona prome cu 
emiti un huicio of yega na un conclusion. 
Numbernan pa awe: 8, 14, 23 y 37. 



Cancer 


Cuidao cu comentarionan cu bo scucha e 
dia di awe. Bo sa con lihe bo ta responde na 
un comentario of na un yamada telefonico 
caminda bo ta scucha algo cu bo no gusta. 
Numbernan pa awe: 9, 15, 24 y 38. 



Leo 


Bo por comete imprudencia ora di papia . 
Sea humilde, Virgo. Bo tin e tendencia di 
papia den tur momento censura loke tur ta 
haci y hayando fout di tur. Numbernan pa 
awe: 10, 16, 25 y 39. 



lfirgo 



Libra 



Tin invitacionnan social y hopi actividad. 
Un invitacion inespera lo alegra bo dia y lo 
pone bo den caminda di realisacion tanto 
emocional como economico. Numbernan 
pa awe: 11, 17, 26 y 40. 

""Bó"lo "báy""s'cucHá"hóticfáñan"KópT"stimu-" 
lante. Amor ta tur caminda, incluso den 
luganan menos spera of aleha y p’esey bo 
mester habri bo mente y curason. Num- 
bernan pa awe: 12, 18, 27 y 41. 


Scorpio 



Contactonan perdi lo bin bek den bo ca- 
minda. Bo ta drentando den loke bo por 
cualifica como un etapa di contactonan in- 
espera. Numbernan pa awe: 13, 19, 28 y 
42. 

Sagitario 

No envolve bo mes den situacionnan poco 
cla. E condicionnan existente ta hopi bon pa 
bo revisa bo estilo di bida y efectua cambi- 
onan cu mester wordo realisa. Numbernan 
pa awe: 14, 20, 29 y 43. 

Capricornio 

Lo bay ta un comienso di siman cu tur na 
bo fabor pa tuma un decision. E influen- 
cia di planetanan di comunicacion por laga 
bo lenga los y pone bo bira tiki descuida. 
Numbernan pa awe: 15, 21, 30 y 44. 




nquario 



Bo ta absorbe tur loke ta pasando rond di bo 
manera un spons. Durante e dianan aki bo 
lo ta hopi sensibel y cosnan ta afecta bo mas 
cu otro biahanan. Numbernan pa ’awe: 16, 
22, 31 y 45. 

MflSERVICIO 


B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 


Oranjestad: San Nicolas 

Noord Tel. 586 4606 Aloe Tel. 584 4606 


San Nicolas 

Dr. Wever 
Tel. 584 5155 


Oranjestad 

Dr. Mungra 
Tel. 585 2239 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule september 2018 


MON 


03 



WED 


05 



WED 


12 



TUE 


18 



WED 


19 



THU 


20 



FRI 


21 




| DCFT 


■avm 


CARNIVAL SUNSHINE 


13.00 

FREEWINDS - DEPT. 

**** 



MONARCH 


6.30 

FREEDOM OFTHESEAS 

07.00 



MONARCH 


06.30 

FREEDOM OFTHESEAS 

07.00 



CELEBRITY EQUINOX 


11.00 



MONARCH 


08.00 



CARNIVAL CONQUEST 


08:00 



CARNIVAL BREEZE 


12.00 


22.00 


C 

06.00 

E 



15.30 


B 

23.00 

c 



15.30 


B 

23.00 

c 



23.59 


c 



15.30 


c 



16:00 


c 



22.00 


c 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 08/27/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

180.99 

181.71 

182.51 

GBP 

2.22 

2.27 

2.33 

JPY 

158.88 

160.33 

161.95 

EUR 

205.10 

206.98 

209.06 

DKK 

26.77 

27.49 

28.29 

NOK 

20.32 

21.04 

21.84 

SEK 

18.50 

19.22 

20.02 

For amounts up to Afl. 100,000 

Pronostico 

di 

Tempo 

Att: 

Un alerta pa biento duro y 
lama localmente bastante bru- 
to ta na vigor. 



Tempo: 

Parcialmente nubia cu localmente un awasero. 
Temperatura maximo 34 grado Celsius y temperatura 
minimo 28 grado Celsius. 

Solo lo baha awe nochi 6:53pm y lo sali mañan mainta 
06:29am. 

Biento: 

Modera te fuerte for di direccion generalmente oost; 
forsa 4 te 6 (20 te 50 km/ora, 11 te 27 nudo) 

Den dia duro te posiblemente hopi duro den rafaga; 
forsa 7 te 8 (51 te 64 km/ora, 28 te 35 nudo) 

Situacion general di tempo: 

Den proximo 24 ora un disturbio na nivelnan mas halto 
di atmosfera cu ta moviendo poco poco den direccion 
west, lo combina cu humedad den atmosfera regional. 
Esaki lo zorg pa temporalmente mas nubia forma cu 
chens pa localmente un awasero. Mas aleu por bisa cu 
stof fini di Sahara lo stroba visibilidad un poco den prox- 
imo dianan. 

Condicion di lama: 

Olanan di lama lo ta for di direccion Oost cu haltura di 4 
te localmente 7 pia cu e olanan di mas halto na costanan 
Oost, Noord/Oost te Noord/West di e isla caminda nan 
por yega te 8 pia. Ta pidi usuarionan di lama y ocupan- 
tenan di boto chikito pa procede cu cautela riba lama 
grandi. 

Nobena y dia di oracion na Aruba 


ORANJESTAD - Tur aña 
ta tuma luga na diferente 
parti di mundo un dia 
di oracion na honor di 
e Señora di tur Pueblo. 
E dianan ‘mariano’ aki 
tin nan origen den e 
aparicionnan di Mama 
Maria na Amsterdam, den 
añanan di 1945 pa 1959. 

E aña aki un bes mas Aruba 
ta presenta un dia di oracion 
na honor di e Señora di tur 
Pueblo. E dia di oracion 
aki ta wordo teni na misa 
Inmaculada Concepcion na 


Santa Cruz riba dia di fiesta 
di nacemento di Birgen 
Maria, esta diasabra dia 8 di 
september, cuminsando pa 
lOor di mainta y lo termina 
cu un Santo Sacrificio di Misa 
celebra pa 7or di anochi. 

En conexion cu e dia di 
oracion aki, lo tin un nobena 
na honor di e Señora di 
tur Pueblo, cu adoracion 
di Santisimo Sacramento 
y lo termina cu un Santo 
Sacrificio di Misa. E nobena 
ta cuminsa diahuebs, dia 
30 di augustus y lo termina 


diabierna 7 di september. 
Pader Canisius, sacerdote 
Hulandes, actualmente 
estableci na Roma, ta encarga 
cu e meta pa promove 
mundialmente e devocion 
na e Señora di tur Pueblo, 
y lo ta na Aruba pa presidi e 
dianan di nobena y participa 
activamente den e Dia di 
Oracion. 

Aki ta sigui e Schedule di e 
dianan di Nobena na honor 
di e Señora di tur Pueblo den 
cada parokia: 


Dia di nobena: 

Fecha: 

Parokia: 

Ora: 

di prome dia 

diahuebs, 30-08-2018 

Inmaculada Concepcion r Santa Cruz 

6or atardi 

di dos dia 

diabierna, 31-08-2018 

Santa Teresita, San Nicolas 

6or atardi 

di tres dia 

diasabra, 1-09-2018 

Santa Filomena, Paradera 

6or atardi 

di cuater dia 

diadonningo r 2-09-2018 

San Francisco, Oranjestad 

6or atardi 

di cinco dia 

dialuna, 3-09-2018 

Santa Ana r Noord 

5or y 30 atardi 

di seis dia 

diamars, 4-09-2018 

Kapel di Alto Visa r Noord 

4or y 45 atardi 

di shete dia 

diaranson, 5-09-2018 

Kapel di Adoracion, Birgen di Fatima, Dakota 

7or mainta 

di ocho dia 

diahuebs, 6-09-2018 

Sagrado Curason di Hesus r Savaneta 

6or atardi 

di nuebe dia 

diabierna T 7-09-2018 

Grot di Lourdes, San Nicolas 

6or atardi 


Ayudo financiero extra pa aña escolar pa 
esunnan cu ta ricibi bijstand 


ORANJESTAD - Den luna di september 
binidero, tur persona cu ta cobra bijstand 
y cu ta bay scol, tin e posibilidad di haya 
un ayudo fmanciero extra. 

E ayudo fmanciero extra ta wordo paga un 
biaha so y ta consisti di dos parti: 

1. Schooluitkering 

2. Ouderlijke bijdrage 

Ken ta bin na remarca? 

Tur mayor y yiu (nan) cu ta ricibi un bijstand 
normal, yiu (nan) di criansa of un persona 
cu ta cobra placa di persona cu limitacion, cu 
ta entre 4 te cu 24 aña y cu ta bayendo scol 
regular durante dia. Cu scol regular kiermen 
scolnan preparatorio (kleuterschool), scolnan 
durante dia (inclui middag-Mavo) y scol 
Duna un Man. E yiunan mester ta bibando 
cerca e mayornan concerni y tambe mester ta 
ricibiendo bijstand. 

Schooluitkering 

E schooluitkering ta un ayudo pa cubri 
gastonan di scol y ta consisti di un suma di 
Afl 220,- pa cada persona den bijstand cu ta 
bay scol, te cu un maximo di Afl 800,- pa 
famia. E schooluitkering ta wordo paga hunto 
cu e pago regular di bijstand den luna di 
september, esta diasabra 8 di september 2018. 

Ouderlijk bijdrage 

E ouderlijke bijdrage ta un ayudo pa cubri e 
contribucion di mayor na scol y ta consisti 
di un suma di maximo di Afl 120,- pa cada 
mucha/persona. Mester tene na cuenta cu si e 
suma di e ouderlijke bedrage na e scol ta mas 
halto cu Afl 120, e mayor mes mester paga 
e diferencia. E ouderlijke bijdrage ta wordo 
paga directamente na e scol. 

Rekisitonan 


Pa por haya e ayudo fmanciero extra pa e 
aña escolar 2018/2019, mester cumpli cu e 
siguiente rekisitonan. 

■ E mayor mester busca entrante 
16 di augustus e formulario di 
Departamento di Asunto Social na e 
scol di e yiu (nan). 

■ E mayor mester yena e formulario aki 
completo y bon. 

■ E mayor mester trece e formulario 
yena hunto cu e carnet di bijstand na 
oficina di Departamento di Asunto 
Social Oranjestad of San Nicolas 
prome cu diahuebs dia 30 di augustus, 
di 8or pa 11:30 y di lor pa 4or. 

Importante 

Tene bon na cuenta cu si no entrega e 
formulario di scol prome cu diahuebs 30 di 
augustus, esaki lo trece diferente consecuencia 
cu ne. 

■ E bijstand pa luna di september lo 
baha y lo wordo blokia. 

■ No lo ricibi e kindertoelage mensual 
di AWG 250,- pa yiu(nan) (3-24 
aña) cu ta bay scol, te ora presenta 
cu e formulario di scol (ora e wordo 
adapta e ta sosode sin forsa retroactivo 
(terugwerkende kracht). 

■ Ta perde e derecho di e ayudo 
financiero extra di ‘schooluitkering’ 
pa e aña escolar 2018/2019. 

■ Ta perde e derecho di e ayudo 
fmanciero extra di ‘ouderlijke 
bijdrage’ pa e aña escolar 2018-2019. 

Departamento di Asunto Social ta pidi tur 
persona concerni pa tene bon cuenta cu 
e rekisitonan y cumpli cu esakinan den e 
tempo stipula. Di e forma aki ta evita cualkier 
situacion menos agradabel den luna di 
september 2018. 

Prome minister Evelyn Wever-Croes: 

‘A busca e miho expertonan pa problemanan social’ 



ORANJESTAD - Gabi- 
nete Wever-Croes (MEP), 
9 luna pasa a asumi re- 
sponsabilidad pa goberna 
nos pais y mesora a wordo 
confronta cu e realidad 
di problemanan social na 
Aruba. Sra. Wever-Croes 
a biaha pa New York casi 
dos luna pasa pa repre- 
senta Reino na Nacionnan 
Uni, y a reuni tambe cu 
Unicef tocante e situacion 
social di nos pais. 

Segun un comunicado di 
gobierno, e realidad social 
cu gabinete Wever-Croes a 
confronta cun’e, e gobierno 
anterior di AVP no kier a 
reconoce. Lamentablemente, 
mucho tempo e problema so- 
cial a keda neglisha. Mesora 
gobierno di Aruba a trece tur 
experto di e area social hunto, 
y a traha un Crisis Plan So- 
cial. Den e plan aki a aloca 
32 miyon florin pa cuminsa 



atende cu e problemanan 
social. E siguiente paso ta- 
bata pa busca asistencia di or- 
ganisacionnan internacional 
pa yuda. Sra. Wever-Croes a 
biaha pa New York casi dos 


luna pasa, pa representa Re- 
ino na Nacionnan Uni y a 
reuni tambe cu Unicef, e co- 
municado ta sigui bisa. 
Despues di e reunion cu Uni- 
cef, tramitenan a wordo haci, 


y dos siman pasa Unicef a bin 
Aruba pa haci un evaluacion 
si nan por yuda y con. Nan 
a presenta nan conclusion- 
nan preliminar na gobierno 
di Aruba, y dentro di poco lo 


manda e relato fmal. 

“Siman pasa mi a ricibi e del- 
egacion di Unicef, cu riba 
peticion di gobierno a bin 
yuda nos cu e plan pa por 
brinda nos muchanan protec- 
cion. Nan a duna un relato di 
cual ta e aspectonan cu Aruba 
mester mehora pa proteha 
nos muchanan miho. Nan a 
elogia nos trahadonan social, 
cu ta traha cu alma y cuerpo. 
Nan tabata tin hopi elogio pa 
gobierno di Aruba, cu awor si 
ta pone prioridad na e ser hu- 
mano y e mucha en special”, 
segun e premier. 

“A pesar di tur reto, nos lucha 
ta pa duna tur mucha e pro- 
teccion cu nan merece. Mi ta 
hopi satisfecho cu nos a logra 
convence Unicef pa bin Aru- 
ba asina lihe, y cu nan ta dis- 
puesto pa yuda nos pone tur 
energia hunto pa traha den 
bienestar di nos muchanan”, 
sra. Wever-Croes a fmalisa. 


‘Nos ta di cadushi y tera cora’ 

ORANJESTAD - Velvet Zoe Ramos, un artista local cu 
tambe ta den residencia, a comparti e importancia di 
arte na Aruba. 

Sra. Ramos ta bisa cu arte ta instiga, segun e ta bisa, cu ta habri 
hende su wowo na posibilidad pa cambio. Pa asina ‘awake’ 
di cierto situacion, falta di investigacion, informacion, storia, 
herencia. 

“Tur islanan ta depende hopi di turismo, pero Aruba ta adora 
esey y nos ta lubida cultura”, e di. E ta continua di splica cu 
arte ta importante pa personanan cuminsa habri nan mente 
pa cuestiona situacionnan cu mester cambia, pa asina por haci 
c nos cultura importante pa nos mes’. 

E ta remarca cu television ta pinta Aruba un paraiso, pero cu 
hende no sa 4 e paraiso cu nos tin’. E ta bisa cu hende ta pensa 
cu paraiso ta lama blanco y palmanan, cual e ta agrega cu no ta 
di Aruba. “Nos ta di cadushi y tera cora.” E ta bisa cu mester 
cuminsa aprecia esey y descubri otro manera di expresa. 

“Hende cu ta bin di afo tin un humor di nan experiencianan, 
cual mi ta gusta. Nos hendenan tin humor, pero tin cu uza 
esaki den bon manera. Nos humor seco na Aruba y tambe nos 
manera di keha, paso esey ta algo cu ta pasa hopi na Aruba, 
anto mi kier trece dilanti ki solucion tin pa stop e kehonan”, 
sra. Ramos a bisa. 

E ta conta tambe di e problema socio- economico di caya 
grandi. “Caya grandi ta bandona, no tin nada, pero kico nos 
ta haci pe? Nos ta prefera bay un luga peculiar. Nos mester 
busca nos identidad.” E ta bisa cu e obra cu cada un di artis- 
tanan ta bay presenta y expresa ta pa nan ‘cuminsa cuestiona 
nan identidad cultural’. 

Sra. Ramos a bisa cu comunidad di Aruba tin cu bin pa apoya 
y wak e arte. “Ta importante pa nan bin, paso hopi hende 
conoce arte manera pintura y escultura, pero tin variedad, tin 
hopi manera di pens’e. Bin explora den nos caya grandi. Tur 
caminda nos por tin arte y por haci cambio den nos ambiente. 
Hende por wak algo y por wordo inspira.” 

Aruba y Corsou lo traha hunto pa proyecto 
di Fast Ferry bira un realidad 


bira un realidad. 


ORANJESTAD - Reci- 
entemente minister Chris 
Romero (MEP) y minister 
Andin Bikker (POR), a 
reuni cu Gabinete Rhug- 
genaath, pa asina yega na 
palabracionnan concreto 
cu lo sostene e realisacion 
di e Proyecto Fast Ferry. 

Durante e reunion entre 
gabinete Rhuggenaath y gabi- 
nete Wever-Croes, representa 
pa minister Romero y minis- 
ter Bikker, a acorda cu lo fir- 
ma un MoU (Memorandum 
of Understanding) den poco 
tempo, unda cu ambos pais 
ta expresa e intencion pa de- 
saroya e Proyecto Fast Ferry 
entre Aruba y Corsou. Dicho 
palabracion a keda ratifica den 
Conseho di minister tanto di 
gobierno di Aruba y Corsou. 


Esaki ta segun e comunicado 
cu nos a ricibi. 

E siguiente paso ta pa cada 
gobierno instala un comision 
multidisciplinario pa atende 
cu e diferente trabounan di 
preparacion relaciona cu e 
proyecto di Fast Ferry. Den 
un futuro y ora cu e proyecto 
yega na un fase mas avansa, 
lo instala tambe un comision 
mixto di Aruba y Corsou. 

Fast Ferry ta un proyecto 
cu gabinete Wever-Croes 
y particularmente minis- 
ter Romero, semper a apoya 
firmemente den parlamento. 
Como tal, awor den su cali- 
dad di mandatario, encarga 
cu e cartera di Transporte, 
minister Romero ta compro- 
meti pa haci tur loke ta den su 
poder pe proyecto Fast Ferry 


For di luna di mei di e aña 
aki, minister Romero a cum- 
insa e combersacionnan cu 
gobierno di Corsou tocante 
e proyecto di Fast Ferry. E 
prome reunion tabata entre 
Aruba su titular di e cartera 
di Transporte y minister Zita 
Jesus-Leito, unda cu minister 
Romero a expresa su interes 
di desaroya e proyecto Fast 
Ferry entre Aruba y Corsou. 
Despues di cu na luna di juni 
Ministerio di Transporte a re- 
uni cu diferente stakeholder 
nan na Aruba, manera entre 
otro Inmigracion, Aduana, 
ATIA y SNBA, minister 
Romero a tuma e iniciativa pa 
organisa reunionnan cu gobi- 


erno di Corsou. Di e manera 
aki, hunto cu minister Bik- 
ker, a reuni na Corsou cu 
premier Rhuggenaath, min- 
isternan Martina y Jesus-Lei- 
to, pa asina yega na e sosten 
politico cu e proyecto Fast 
Ferry ta rekeri. 

Dicho reunion a duna resul- 
tadonan sumamente positivo 
cu ta priminti di haci di e Fast 
Ferry e proyecto cu lo fortal- 


ece e lasonan comercial, eco- 
nomico y social entre Aruba 
y Corsou. 

Ambos gobierno ta conven- 
ci di e impacto economico 
positivo cu e proyecto Fast 
Ferry lo tin pa Aruba y pa 
Corsou. Minister Romero a 
keda sumamente satisfecho 
di mira ‘e lasonan estrecho cu 
a keda fortalece’ den e dos is- 
lanan ruman. 


Vocero nobo pa Departamento di Asunto Social 



ORANJESTAD - 66 Traha riba 
un relacion di comunicacion 
transparente y mutuo cu pueblo 
di Aruba y alabes trece un 
mehoracion den e comunicacion 
interno den e Departamento.” 
Esaki ta e meta principal di 
e vocero di Departamento di 
Asunto Social, kende a keda 
introduci oficialmente. 

Ayera, dialuna, durante e conferencia 
semanal di gobierno di Aruba, 
a keda introduci na prensa y na 
comunidad henter, e vocero nobo 
di Departamento di Asunto Social, 
kende ta Jesseline Soto Garcia- 
Kelly, segun un comunicado ricibi di 
gobierno. 

Sra. Soto Garcia-Kelly ta un 
empleado publico cu a fungi pa 9 aña 
den funcion di directiesecretaresse 
na Departamento di Asunto Social y 
durante e ultimo 7 aña, su persona 
ademas di su trabounan regular, 
a yuda eherce boluntariamente e 
trabounan di PR pa e departamento. 


Departamento di Asunto Social kier 
establece un relacion stabiel cu e 
comunidad di Aruba y p’esey mes a 
dicidi cu e ora a yega pa bini bek cu 
un vocero, pa asina no solamente 
entre otro duna informacion tocante 
su servicionan, pero tambe aclaria 
hopi bes informacionnan eroneo cu 
ta wordo papia den comunidad, e 
comunicado ta sigui bisa. 

‘CAft su carta riba di dos kwartaal ta positivo pa gobierno’ 



ORANJESTAD - Minis- 
ter di Financia, Xiomara 
Maduro a referi na e carta 
cu e organo di supervision 
CAft a emiti tocante e di 
dos kwartaal di e cifranan, 
cu gobierno a presenta 
riba ehecucion di presu- 
puesto 2018. E kwartaal 
aki tambe a keda presenta 
na parlamento unda dia- 
huebs awor, e mandatario 
lo haci un presentacion 
riba ehecucion di e pre- 
supuesto aki; y unda e lo 
contesta e preguntanan di 
tur fraccion presente den 
nos organo legislativo. 

E mandatario a cualifica e 
carta di CAft como positivo 
y realistico, caminda e ta haya 
cu nos pais ta recobrando su 
credibilidad fmanciero. E ta 
haya cu di e dos carta cu CAft 
a yega di emiti e aña aki, esaki 
ta esun mas positivo pa gobi- 
erno. “Masha hopi tempo no 
tabatin un carta positivo asina 
dirigi pa gobierno di Aruba”, 
el a bisa. 

Minister Maduro a pasa den 
e diferente punto di e carta 
mes referiendo na e cifra di e 
prome mita di aña 2018. E ta 
mustra cu e deficit di 2018 ta 
bay ta menos cu 2017. 

E ta referi cu CAft ta conseha 
pa yega na un palabracion 
nobo cu Hulanda pa 2018 te 
2021. Esaki ta un palabracion 
-segun e mandatario- cu ai- 
nda no a culmina. Pero si e 
ta andando y tin cierto pun- 
tonan di cual Aruba y Hulan- 
da a concorda pa sigui atende 
cu e periodo di 2018 te 2021. 

Un punto clave den henter 
asunto aki ta trata tocante e 
reduccion di personal den 


aparato gubernamental pa 
2018. 

Algo nobo cu e mandatario a 
anuncia tin di haber cu awor- 
aki gobierno di Aruba mester 
tene cuenta cu tres norma cu 
lo traha cu CAft pa atende cu 
e deficit cu mester cumpli cu 
ne. 


Tin un norma tambe pa 
locual ta e debe cu pais tin 
cu cumpli cu ne. Y aworaki 
tambe nan tin un norma pa 
loke ta reduccion di gasto di 
personal. E parti di gasto di 
personal ta inherente na e 
otro normanan, muy particu- 
larmente cu e esun cu tin di 


haber cu e deficit. Pero el a 
laga sa cu Hulanda kier mas 
specifica e asunto di gasto di 
personal pa asina nan por wak 
e progreso di esaki den baha- 
mento di gasto. “Nan kier 
mira un norma apart”, e di. 

Segun e minister, nan a pal- 
abra den e nota cu na luna di 


october venidero, lo trece ‘un 
cambio’ riba e presupuesto di 
e aña aki. 

Tambe lo evalua con leu como 
gobierno nan lo yega cu e 
ehercicio aki di reduccion di 
personal. Un ehercicio cu el 
a cualifica como ‘uno grandi 
y nobo pa pais Aruba’. 


Reunion historico cu ta marca un era nobo pa desaroyo pa San Nicolas 


SAN NICOLAS - Reci- 
entemente a tuma luga 
un reunion historico cu ta 
marca un era nobo pa de- 
saroyo pa San Nicolas. Aki 
ta unda pa prome biaha 
den historia 11 organisa- 
cion a uni forsa y lanta un 
plataforma comun ‘Plata- 
forma San Nicolas’ cu ta 
bay traha na e interes di 
San Nicolas y pariba di 
brug. 

Segun e comunicado cu nos 
a ricibi, e organisacionnan di 
San Nicolas y pariba di brug 
lo uni y cera cabes pa con- 



huntamente ehecuta riba nan 
mes actividadnan positivo pa 
nos ciudad y trece na oido 
di gobierno loke Pueblo ta 
considera primario y impor- 
tante pa nan comunidad, di 
e manera aki ta bay evita cu 
manera den pasado ta bin cu 
iniciativanan adhoc y frag- 
mentisa cu na fmal di dia a 



crea gastamento di hopi placa 
di caya di Aruba y no tabatin 
efecto duradero pa San Nico- 
las. 

Un di e rasonanan inmedi- 
ato pa e reunion aki tabata e 
documento “National Trans- 
formation Map. San Nicolas 
City of Innovation and Cul- 
ture” cu San Nicolas Business 


Association a presenta riba 16 
di mei na prome minister di 
Aruba y despues na e comun- 
idad. E National Transforma- 
tion Map tabata e resultado 
di combersacionnan extenso 
cu a tuma luga cu organisa- 
cionnan y expertonan y asina 
crea un mapa con pa trans- 
forma San Nicolas y Aruba 
pa asina nos por sobrevivi y 
prospera den e era di globali- 
sacion competitivo cu nos ta 
biba aden actualmente. 

E iniciativa di San Nico- 
las Business Association 
(SNBA) pa traha e mapa aki 


a trece un reaccion positivo 
na San Nicolas y rond Aru- 
ba. SNBA a wordo acerca pa 
diferente organisacionnan cu 
e pregunta con nan ideanan 
y proposicionnan tambe por 
wordo tuma en cuenta cerca 
e gobierno di Aruba. 

Durante e anochi ey tambe 
SNBA a amplia su directiva 
cu 5 miembro nobo y Ra- 
fael Estrada, Mario Enrique 
Croes a tuma nan retiro for di 
e main board. Ambos miem- 
bro a wordo nombra miem- 
bronan honorario y lo con- 
tinua follow-up activamente 
den nos ‘team of consultants’. 










